title: Απόφαση (ΕΕ) 2017/1219 της Επιτροπής, της 23ης Ιουνίου 2017, για τον καθορισμό των κριτηρίων απονομής του οικολογικού σήματος της ΕΕ σε απορρυπαντικά πλυντηρίων ρούχων για βιομηχανική ή ιδρυματική χρήση [κοινοποιηθείσα υπό τον αριθμό C(2017) 4245] (Κείμενο που παρουσιάζει ενδιαφέρον για τον ΕΟΧ )

text:
                  12.7.2017

                  EL

                  Επίσημη Εφημερίδα της Ευρωπαϊκής Ένωσης

                  L 180/79

            ΑΠΌΦΑΣΗ (ΕΕ) 2017/1219 ΤΗΣ ΕΠΙΤΡΟΠΉΣ
      της 23ης Ιουνίου 2017
      για τον καθορισμό των κριτηρίων απονομής του οικολογικού σήματος της ΕΕ σε απορρυπαντικά πλυντηρίων ρούχων για βιομηχανική ή ιδρυματική χρήση

            [κοινοποιηθείσα υπό τον αριθμό C(2017) 4245]

      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 66/2010 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με το οικολογικό σήμα της ΕΕ (EU Ecolabel) (1), και ιδίως το άρθρο 8 παράγραφος 2,
      Έπειτα από διαβούλευση με το Συμβούλιο Οικολογικής Σήμανσης της Ευρωπαϊκής Ένωσης,
      Εκτιμώντας τα ακόλουθα:

                  (1)

                  Βάσει του κανονισμού (ΕΚ) αριθ. 66/2010, το οικολογικό σήμα της ΕΕ μπορεί να απονέμεται σε προϊόντα που έχουν μειωμένες περιβαλλοντικές επιπτώσεις σε όλη τη διάρκεια του κύκλου ζωής τους.

                  (2)

                  Ο κανονισμός (ΕΚ) αριθ. 66/2010 προβλέπει ότι καθορίζονται ειδικά κριτήρια για το οικολογικό σήμα της ΕΕ για κάθε κατηγορία προϊόντων.

                  (3)

                  Με την απόφαση 2012/721/ΕΕ της Επιτροπής (2) καθορίστηκαν τα οικολογικά κριτήρια, καθώς και οι σχετικές απαιτήσεις εκτίμησης και εξακρίβωσης για απορρυπαντικά πλυντηρίων ρούχων για βιομηχανική ή ιδρυματική χρήση, που ισχύουν έως τις 14 Νοεμβρίου 2016.

                  (4)

                  Προκειμένου να ληφθούν υπόψη οι πρόσφατες εξελίξεις στην αγορά και η καινοτομία που έχει επιτευχθεί στο διάστημα που έχει μεσολαβήσει, κρίνεται σκόπιμο να καταρτιστεί αναθεωρημένη δέσμη οικολογικών κριτηρίων για τη συγκεκριμένη κατηγορία προϊόντων.

                  (5)

                  Λαμβανομένου υπόψη του κύκλου της καινοτομίας στην περίπτωση της συγκεκριμένης κατηγορίας προϊόντων, τα αναθεωρημένα κριτήρια, καθώς και οι σχετικές απαιτήσεις εκτίμησης και εξακρίβωσης, θα πρέπει να ισχύουν επί έξι έτη από την ημερομηνία κοινοποίησης της παρούσας απόφασης. Τα εν λόγω κριτήρια αποσκοπούν στην προώθηση προϊόντων με μειωμένες επιπτώσεις στα υδάτινα οικοσυστήματα και περιορισμένη περιεκτικότητα σε επικίνδυνες ουσίες, τα οποία είναι αποτελεσματικά στις συνιστώμενες θερμοκρασίες και ελαχιστοποιούν την παραγωγή αποβλήτων με τη μείωση της συσκευασίας.

                  (6)

                  Για λόγους ασφάλειας δικαίου θα πρέπει να καταργηθεί η απόφαση 2012/721/ΕΕ.

                  (7)

                  Θα πρέπει να προβλεφθεί μεταβατική περίοδος για τους παραγωγούς των οποίων τα προϊόντα έλαβαν το οικολογικό σήμα για απορρυπαντικά πλυντηρίων ρούχων για βιομηχανική ή ιδρυματική χρήση με βάση τα κριτήρια που περιλαμβάνονται στην απόφαση 2012/721/ΕΕ, ώστε να έχουν επαρκή χρόνο για να προσαρμόσουν τα προϊόντα τους στα αναθεωρημένα κριτήρια και τις απαιτήσεις.

                  (8)

                  Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 16 του κανονισμού (ΕΚ) αριθ. 66/2010,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Η κατηγορία προϊόντων «απορρυπαντικά πλυντηρίων ρούχων για βιομηχανική ή ιδρυματική χρήση» περιλαμβάνει κάθε απορρυπαντικό πλυντηρίων ρούχων που εμπίπτει στο πεδίο εφαρμογής του κανονισμού (ΕΚ) αριθ. 648/2004 του Ευρωπαϊκού Κοινοβουλίου και του Συμβουλίου (3) το οποίο διατίθεται στην αγορά και έχει σχεδιαστεί για να χρησιμοποιείται από ειδικευμένο προσωπικό σε βιομηχανικές και ιδρυματικές εγκαταστάσεις.
      Στην εν λόγω κατηγορία προϊόντων περιλαμβάνονται συστήματα πολλαπλής δράσης που αποτελούνται από περισσότερα του ενός συστατικά για τη σύνθεση ενός πλήρους απορρυπαντικού ή ενός προγράμματος πλύσης για αυτόματα δοσομετρικά συστήματα. Τα συστήματα πολλαπλής δράσης μπορούν να περιλαμβάνουν διάφορα προϊόντα, όπως μαλακτικά υφασμάτων, προϊόντα αφαίρεσης λεκέδων και μέσα έκπλυσης, και υποβάλλονται σε δοκιμή στο σύνολό τους.
      Η εν λόγω κατηγορία προϊόντων δεν περιλαμβάνει προϊόντα που προκαλούν κλωστοϋφαντουργικά χαρακτηριστικά, όπως η υδροαπωθητικότητα, η στεγανότητα ή η επιβράδυνση ανάφλεξης. Επιπλέον, η εν λόγω κατηγορία προϊόντων δεν περιλαμβάνει προϊόντα που προστίθενται από φορείς όπως καλύμματα, υφάσματα ή άλλα υλικά ούτε βοηθητικά πλύσης που χρησιμοποιούνται χωρίς να ακολουθεί πλύση, όπως προϊόντα αφαίρεσης λεκέδων για χαλιά και ταπετσαρίες επίπλων.
      Απορρυπαντικά πλυντηρίων ρούχων που πρόκειται να χρησιμοποιηθούν σε οικιακά πλυντήρια ρούχων εξαιρούνται από το πεδίο εφαρμογής αυτής της κατηγορίας προϊόντων.
      Άρθρο 2
      Για τους σκοπούς της παρούσας απόφασης, ισχύουν οι ακόλουθοι ορισμοί:
      1)   «εισερχόμενες ουσίες»: ουσίες που προστίθενται σκόπιμα, υποπροϊόντα και προσμείξεις από πρώτες ύλες στη σύνθεση του τελικού προϊόντος [(συμπεριλαμβανομένου υδατοδιαλυτού φύλλου, εάν χρησιμοποιείται)]·
      2)   «πρωτογενής συσκευασία»:

                  α)

                  για μονές δόσεις σε περίβλημα που προορίζεται να αφαιρεθεί πριν από τη χρήση, το περιτύλιγμα της μονής δόσης και η συσκευασία που έχουν σχεδιαστεί κατά τρόπο ώστε να αποτελούν τη μικρότερη μονάδα πώλησης για διανομή στον τελικό χρήστη ή καταναλωτή στο σημείο αγοράς, συμπεριλαμβανομένης της ετικέτας, κατά περίπτωση·

                  β)

                  για όλους τους άλλους τύπους προϊόντων, συσκευασία σχεδιασμένη κατά τρόπο που να αποτελεί τη μικρότερη μονάδα πώλησης για διανομή στον τελικό χρήστη ή καταναλωτή στο σημείο αγοράς, συμπεριλαμβανομένης της ετικέτας, κατά περίπτωση·

            3)   «μικροπλαστικό»: σωματίδια μεγέθους κάτω των 5 mm αδιάλυτου μακρομοριακού πλαστικού, τα οποία λαμβάνονται μέσω μίας από τις ακόλουθες διεργασίες:

                  α)

                  διεργασία πολυμερισμού, όπως πολυπροσθήκη ή πολυσυμπύκνωση ή παρόμοια διεργασία με μονομερή ή άλλες αρχικές ουσίες·

                  β)

                  χημική τροποποίηση φυσικών ή συνθετικών μακρομορίων·

                  γ)

                  μικροβιακή ζύμωση·

            4)   «νανοϋλικό»: φυσικό, περιστασιακό ή μεταποιημένο υλικό που περιέχει σωματίδια, σε μη δεσμευμένη μορφή ή ως σύμπηγμα ή συσσωμάτωμα, και εφόσον, σύμφωνα με την κατανομή των αριθμητικών μεγεθών, τουλάχιστον το 50 % των σωματιδίων έχει μία ή περισσότερες εξωτερικές διαστάσεις εντός της κλίμακας μεγέθους 1 nm — 100 nm (4).
      Άρθρο 3
      Προκειμένου να λάβει το οικολογικό σήμα της ΕΕ δυνάμει του κανονισμού (ΕΚ) αριθ. 66/2010, ένα απορρυπαντικό ρούχων για βιομηχανική ή ιδρυματική χρήση πρέπει να υπάγεται στην κατηγορία προϊόντων «απορρυπαντικά πλυντηρίων ρούχων για βιομηχανική ή ιδρυματική χρήση» που ορίζεται στο άρθρο 1 της παρούσας απόφασης και να ανταποκρίνεται στα κριτήρια, καθώς και στις σχετικές απαιτήσεις εκτίμησης και εξακρίβωσης που καθορίζονται στο παράρτημα.
      Άρθρο 4
      Τα κριτήρια για την κατηγορία προϊόντων «απορρυπαντικά πλυντηρίων ρούχων για βιομηχανική ή ιδρυματική χρήση» και οι σχετικές απαιτήσεις εκτίμησης και εξακρίβωσης ισχύουν επί έξι έτη από την ημερομηνία κοινοποίησης της παρούσας απόφασης.
      Άρθρο 5
      Για διοικητικούς σκοπούς, στην κατηγορία προϊόντων «απορρυπαντικά πλυντηρίων ρούχων για βιομηχανική ή ιδρυματική χρήση» αποδίδεται ο κωδικός αριθμός «039».
      Άρθρο 6
      Η απόφαση 2012/721/ΕΕ καταργείται.
      Άρθρο 7
      1.   Κατά παρέκκλιση από το άρθρο 6, οι αιτήσεις απονομής του οικολογικού σήματος της ΕΕ για προϊόντα υπαγόμενα στην κατηγορία «απορρυπαντικά πλυντηρίων ρούχων για βιομηχανική ή ιδρυματική χρήση» οι οποίες έχουν υποβληθεί πριν από την ημερομηνία κοινοποίησης της παρούσας απόφασης, αξιολογούνται σύμφωνα με τους όρους που καθορίζονται στην απόφαση 2012/721/ΕΕ.
      2.   Οι αιτήσεις απονομής του οικολογικού σήματος της ΕΕ για προϊόντα υπαγόμενα στην κατηγορία προϊόντων «απορρυπαντικά πλυντηρίων ρούχων για βιομηχανική ή ιδρυματική χρήση» οι οποίες θα υποβληθούν εντός δύο μηνών από την ημερομηνία κοινοποίησης της παρούσας απόφασης επιτρέπεται να βασίζονται είτε στα κριτήρια της απόφασης 2012/721/ΕΕ είτε στα κριτήρια της παρούσας απόφασης. Οι αιτήσεις αυτές αξιολογούνται σύμφωνα με τα κριτήρια στα οποία βασίζονται.
      3.   Οι άδειες χρήσης του οικολογικού σήματος της ΕΕ που χορηγούνται σύμφωνα με τα κριτήρια που καθορίζονται στην απόφαση 2012/721/ΕΕ μπορούν να χρησιμοποιούνται για 12 μήνες από την ημερομηνία κοινοποίησης της παρούσας απόφασης.
      Άρθρο 8
      Η παρούσα απόφαση απευθύνεται στα κράτη μέλη.

         Βρυξέλλες, 23 Ιουνίου 2017.

               Για την Επιτροπή

            Karmenu VELLA

               Μέλος της Επιτροπής

         (1)  ΕΕ L 27 της 30.1.2010, σ. 1.

         (2)  Απόφαση 2012/721/ΕΕ της Επιτροπής, της 14ης Νοεμβρίου 2012, για τον καθορισμό των οικολογικών κριτηρίων απονομής του οικολογικού σήματος της ΕΕ σε απορρυπαντικά πλυντηρίων ρούχων για βιομηχανική ή ιδρυματική χρήση (ΕΕ L 326 της 24.11.2012, σ. 38).

         (3)  Κανονισμός (ΕΚ) αριθ. 648/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, σχετικά με τα απορρυπαντικά (ΕΕ L 104 της 8.4.2004, σ. 1).

         (4)  Σύσταση 2011/696/EE της Επιτροπής, της 18ης Οκτωβρίου 2011, για τον ορισμό των νανοϋλικών (ΕΕ L 275 της 20.10.2011, σ. 38).

         ΠΑΡΑΡΤΗΜΑ

            ΓΕΝΙΚΟ ΠΛΑΙΣΙΟ

            ΚΡΙΤΗΡΙΑ ΑΠΟΝΟΜΗΣ ΤΟΥ ΟΙΚΟΛΟΓΙΚΟΥ ΣΗΜΑΤΟΣ ΤΗΣ ΕΕ

            Κριτήρια απονομής του οικολογικού σήματος της ΕΕ σε απορρυπαντικά πλυντηρίων ρούχων για βιομηχανική ή ιδρυματική χρήση

         ΚΡΙΤΗΡΙΑ

                     1.

                     Τοξικότητα για τους υδρόβιους οργανισμούς

                     2.

                     Βιοαποδομησιμότητα

                     3.

                     Βιώσιμης προέλευσης φοινικέλαιο, φοινικοπυρηνέλαιο και τα παράγωγά τους

                     4.

                     Ουσίες των οποίων η χρήση απαγορεύεται ή είναι περιορισμένη

                     5.

                     Συσκευασία

                     6.

                     Καταλληλότητα προς χρήση

                     7.

                     Αυτόματα δοσομετρικά συστήματα

                     8.

                     Ενημέρωση των χρηστών

                     9.

                     Πληροφορίες που αναγράφονται στο οικολογικό σήμα της ΕΕ

               ΕΚΤΙΜΗΣΗ ΚΑΙ ΕΞΑΚΡΙΒΩΣΗ
         α)   Απαιτήσεις

         Οι ειδικές απαιτήσεις εκτίμησης και εξακρίβωσης περιλαμβάνονται σε κάθε κριτήριο.
         Όταν ο αιτών πρέπει να υποβάλει σε αρμόδιους φορείς δηλώσεις, τεκμηρίωση, αναλύσεις, εκθέσεις δοκιμών ή άλλα αποδεικτικά στοιχεία από τα οποία να προκύπτει η συμμόρφωση προς τα κριτήρια, τα εν λόγω έγγραφα επιτρέπεται να προέρχονται από τον ίδιο τον αιτούντα και/ή από τον(τους) προμηθευτή(-ές) του, ανάλογα με την περίπτωση.
         Οι αρμόδιοι φορείς αναγνωρίζουν κατά προτίμηση τις βεβαιώσεις που εκδίδονται από φορείς οι οποίοι διαπιστεύονται σύμφωνα με το αντίστοιχο εναρμονισμένο πρότυπο για τα εργαστήρια δοκιμών και βαθμονόμησης, καθώς και τις επαληθεύσεις από φορείς οι οποίοι διαπιστεύονται σύμφωνα με το αντίστοιχο εναρμονισμένο πρότυπο για φορείς πιστοποίησης προϊόντων, διεργασιών και υπηρεσιών. Η διαπίστευση πραγματοποιείται σύμφωνα με τον κανονισμό (ΕΚ) αριθ. 765/2008 του Ευρωπαϊκού Κοινοβουλίου και του Συμβουλίου (1).
         Όπου κρίνεται σκόπιμο, επιτρέπεται να χρησιμοποιούνται μέθοδοι δοκιμών διαφορετικές από τις αναφερόμενες σε κάθε κριτήριο, εφόσον είναι αποδεκτές ως ισοδύναμες από τον αρμόδιο φορέα που αξιολογεί την αίτηση.
         Όπου ενδείκνυται, οι αρμόδιοι φορείς δύνανται να ζητούν την υποβολή δικαιολογητικών και να διενεργούν ανεξάρτητες εξακριβώσεις ή επιτόπιες επισκέψεις.
         Απαραίτητη προϋπόθεση είναι να πληροί το προϊόν όλες τις απαιτήσεις που προβλέπονται από την εφαρμοστέα νομοθεσία της χώρας ή των χωρών στην αγορά της οποίας ή των οποίων πρόκειται να διατεθεί το προϊόν. Ο αιτών δηλώνει ότι το προϊόν πληροί την απαίτηση αυτή.
         Ο κατάλογος της «βάσης δεδομένων για τα συστατικά απορρυπαντικών» (κατάλογος DID), ο οποίος διατίθεται στον δικτυακό τόπο του οικολογικού σήματος της ΕΕ, περιλαμβάνει τις εισερχόμενες ουσίες που χρησιμοποιούνται συχνότερα στη χημική σύνθεση των απορρυπαντικών και των καλλυντικών. Ο κατάλογος αυτός πρέπει να χρησιμοποιείται για την εξαγωγή των δεδομένων για τους υπολογισμούς του κρίσιμου όγκου αραίωσης (CDV) και για την εκτίμηση της βιοαποδομησιμότητας των εισερχόμενων ουσιών. Για τις ουσίες που δεν περιλαμβάνονται στον κατάλογο DID παρέχονται κατευθύνσεις σχετικά με τον τρόπο άμεσου ή με παρέκταση υπολογισμού των σχετικών δεδομένων.
         Στον αρμόδιο φορέα πρέπει να υποβάλλεται ο κατάλογος όλων των εισερχόμενων ουσιών, ο οποίος θα περιλαμβάνει την εμπορική ονομασία (εάν υπάρχει), τη χημική ονομασία, τους αριθμούς CAS και DID, την εισερχόμενη ποσότητα, καθώς και τη λειτουργία και τη μορφή με την οποία η εισερχόμενη ουσία περιέχεται στη χημική σύσταση του τελικού προϊόντος (συμπεριλαμβανομένου του υδροδιαλυτού φύλλου, εάν χρησιμοποιείται).
         Τα συντηρητικά, οι χρωστικές ουσίες και οι αρωματικές ουσίες αναγράφονται ανεξαρτήτως συγκέντρωσης. Λοιπές εισερχόμενες ουσίες αναγράφονται εάν η συγκέντρωσή τους είναι ίση ή μεγαλύτερη από 0,010 % κατά βάρος.
         Όλες οι εισερχόμενες ουσίες που περιέχονται σε μορφή νανοϋλικών αναγράφονται ρητά στον κατάλογο με τη λέξη «nano» σε αγκύλες.
         Για καθεμία από τις αναγραφόμενες εισερχόμενες ουσίες, παρέχονται δελτία δεδομένων ασφαλείας (ΔΔΑ) σύμφωνα με τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου (2). Όταν δεν υπάρχει διαθέσιμο ΔΔΑ για μια ουσία η οποία αποτελεί μέρος μείγματος, ο αιτών υποβάλλει το ΔΔΑ του μείγματος.
         β)   Όρια μετρήσεων

         Απαιτείται η συμμόρφωση με τα οικολογικά κριτήρια για όλες τις εισερχόμενες ουσίες όπως ορίζονται στον πίνακα 1.

            Πίνακας 1

            Επίπεδα τιμών κατωφλίου τα οποία εφαρμόζονται σε εισερχόμενες ουσίες ανά κριτήριο για απορρυπαντικά πλυντηρίων ρούχων για βιομηχανική ή ιδρυματική χρήση (% κατά βάρος)

                     Όνομα κριτηρίου

                     Επιφανειοδραστικές ουσίες

                     Συντηρητικά

                     Χρωστικές ουσίες

                     Αρωματικές ουσίες

                     Λοιπές ουσίες (π.χ. ένζυμα)

                     Τοξικότητα για τους υδρόβιους οργανισμούς

                     ≥ 0,010

                     άνευ οριακής τιμής (*1)

                     άνευ οριακής τιμής (*1)

                     άνευ οριακής τιμής (*1)

                     ≥ 0,010

                     Βιοαποδομησιμότητα

                     Επιφανειοδραστικές ουσίες

                     ≥ 0,010

                     Α/A

                     Α/A

                     Α/A

                     Α/A

                     Οργανικές ουσίες

                     ≥ 0,010

                     άνευ οριακής τιμής (*1)

                     άνευ οριακής τιμής (*1)

                     άνευ οριακής τιμής (*1)

                     ≥ 0,010

                     Βιώσιμης προέλευσης φοινικέλαιο

                     ≥ 0,010

                     Α/A

                     Α/A

                     Α/A

                     ≥ 0,010

                     Ουσίες των οποίων η χρήση είτε απαγορεύεται είτε είναι περιορισμένη

                     Συγκεκριμένες ουσίες των οποίων η χρήση είτε απαγορεύεται είτε είναι περιορισμένη

                     άνευ οριακής τιμής (*1)

                     άνευ οριακής τιμής (*1)

                     άνευ οριακής τιμής (*1)

                     άνευ οριακής τιμής (*1)

                     άνευ οριακής τιμής (*1)

                     Επικίνδυνες ουσίες

                     ≥ 0,010

                     ≥ 0,010

                     ≥ 0,010

                     ≥ 0,010

                     ≥ 0,010

                     SVHC

                     άνευ οριακής τιμής (*1)

                     άνευ οριακής τιμής (*1)

                     άνευ οριακής τιμής (*1)

                     άνευ οριακής τιμής (*1)

                     άνευ οριακής τιμής (*1)

                     Αρωματικές ουσίες

                     Α/A

                     Α/A

                     Α/A

                     άνευ οριακής τιμής (*1)

                     Α/A

                     Συντηρητικά

                     Α/A

                     άνευ οριακής τιμής (*1)

                     Α/A

                     Α/A

                     Α/A

                     Χρωστικές ουσίες

                     Α/A

                     Α/A

                     άνευ οριακής τιμής (*1)

                     Α/A

                     Α/A

                     Ένζυμα

                     Α/A

                     Α/A

                     Α/A

                     Α/A

                     άνευ οριακής τιμής (*1)

               ΔΟΣΗ ΑΝΑΦΟΡΑΣ
         Η ακόλουθη δόση λαμβάνεται ως δόση αναφοράς για τους υπολογισμούς που έχουν ως στόχο την τεκμηρίωση της συμμόρφωσης με τα κριτήρια απονομής του οικολογικού σήματος της ΕΕ και για τις δοκιμές της ικανότητας πλύσης:
         Η υψηλότερη δόση που συνιστάται από τον κατασκευαστή για την πλύση ενός χιλιογράμμου στεγνών άπλυτων ρούχων (αναγράφεται σε g/kg άπλυτων ρούχων ή ml/kg άπλυτων ρούχων) για τρεις βαθμούς ρυπαρότητας των ρούχων (λίγο λερωμένα ρούχα, μετρίως λερωμένα ρούχα, πολύ λερωμένα ρούχα) και σκληρότητας του νερού (μαλακό, μέτριο, σκληρό).
         Όλα τα προϊόντα ενός συστήματος πολλαπλής δράσης περιλαμβάνονται με τη δοσολογία της δυσμενέστερης περίπτωσης όταν γίνονται οι εκτιμήσεις των κριτηρίων.

            Παραδείγματα βαθμού ρυπαρότητας

                     Ρυπαρότητα

                     Βαθμός ρυπαρότητας

                     Λίγο λερωμένα ρούχα

                     Ξενοδοχεία: σεντόνια, άλλα κλινοσκεπάσματα και πετσέτες κ.λπ. (οι πετσέτες μπορεί να θεωρούνται πολύ λερωμένες)
                     Υφασμάτινες πετσέτες χεριών σε ρολό

                     Μετρίως λερωμένα ρούχα

                     Ιματισμός εργασίας: ιδρύματα/λιανικό εμπόριο/υπηρεσίες κ.λπ.
                     Εστιατόρια: τραπεζομάντιλα, πετσέτες φαγητού κ.λπ.
                     Σφουγγαρόπανα και πατάκια

                     Πολύ λερωμένα ρούχα

                     Ιματισμός εργασίας: βιομηχανία/κουζίνες/χώροι τεμαχισμού κρέατος κ.λπ.
                     Κλωστοϋφαντουργικά είδη κουζίνας: ρουχισμός, πετσέτες κουζίνας κ.λπ.
                     Ιδρύματα όπως νοσοκομεία: σεντόνια, άλλα κλινοσκεπάσματα, υποσέντονα, ιματισμός για ασθενείς, ιατρικές μπλούζες ή φόρμες κ.λπ.

            Εκτίμηση και εξακρίβωση: Ο αιτών υποβάλλει την ετικέτα του προϊόντος ή το φύλλο οδηγιών χρήσης το οποίο περιλαμβάνει τις οδηγίες δοσολογίας.

            Κριτήριο 1 — Τοξικότητα για τους υδρόβιους οργανισμούς

         Ο κρίσιμος όγκος αραίωσης (CDVχρόνιος) του προϊόντος δεν υπερβαίνει τα ακόλουθα όρια για τη δόση αναφοράς.

                     Μαλακό νερό (< 1,5 mmol CaCO3/l)
                     (l/kg άπλυτων ρούχων)

                     Βαθμός ρυπαρότητας
                     Τύπος προϊόντος

                     Λίγο λερωμένα ρούχα

                     Μετρίως λερωμένα ρούχα

                     Πολύ λερωμένα ρούχα

                     Σκόνη

                     30 000

                     40 000

                     50 000

                     Υγρό

                     50 000

                     60 000

                     70 000

                     Προϊόν πολλαπλής δράσης

                     50 000

                     70 000

                     90 000

                     Μέτριο νερό (1,5 — 2,5 mmol CaCO3/l)
                     (l/kg άπλυτων ρούχων)

                     Βαθμός ρυπαρότητας
                     Τύπος προϊόντος

                     Λίγο λερωμένα ρούχα

                     Μετρίως λερωμένα ρούχα

                     Πολύ λερωμένα ρούχα

                     Σκόνη

                     40 000

                     60 000

                     80 000

                     Υγρό

                     60 000

                     75 000

                     90 000

                     Προϊόν πολλαπλής δράσης

                     60 000

                     80 000

                     100 000

                     Σκληρό νερό (> 2,5 mmol CaCO3/l)
                     (l/kg άπλυτων ρούχων)

                     Βαθμός ρυπαρότητας
                     Τύπος προϊόντος

                     Λίγο λερωμένα ρούχα

                     Μετρίως λερωμένα ρούχα

                     Πολύ λερωμένα ρούχα

                     Σκόνη

                     50 000

                     75 000

                     90 000

                     Υγρό

                     75 000

                     90 000

                     120 000

                     Προϊόν πολλαπλής δράσης

                     75 000

                     100 000

                     120 000

            Εκτίμηση και εξακρίβωση: Ο αιτών υποβάλλει τον υπολογισμό της τιμής CDVχρόνιος του προϊόντος. Στον δικτυακό τόπο του οικολογικού σήματος της ΕΕ διατίθεται λογιστικό φύλλο για τον υπολογισμό της τιμής CDVχρόνιος.
         Η τιμή CDVχρόνιος υπολογίζεται για κάθε εισερχόμενη ουσία (i) στο προϊόν με βάση την ακόλουθη εξίσωση:

         Όπου:

                     δόση(i)

                     :

                     το βάρος (g) της ουσίας (i) στη δόση αναφοράς·

                     DF(i)

                     :

                     ο συντελεστής αποδόμησης της ουσίας (i)·

                     TFχρόνια(i)

                     :

                     ο συντελεστής χρόνιας τοξικότητας της ουσίας (i).

               Οι τιμές DF(i) και TFχρόνια(i) είναι οι αναγραφόμενες στο πιο επικαιροποιημένο μέρος Α του καταλόγου DID. Εάν μια εισερχόμενη ουσία δεν περιλαμβάνεται στο μέρος Α, ο αιτών υπολογίζει τις τιμές ακολουθώντας την προσέγγιση που περιγράφεται στο μέρος Β του εν λόγω καταλόγου και επισυνάπτοντας τη συναφή τεκμηρίωση.
         Λόγω της αποδόμησης ορισμένων ουσιών στη διαδικασία πλύσης, ισχύουν ξεχωριστοί κανόνες για τις ακόλουθες ουσίες:

                     —

                     υπεροξείδιο του υδρογόνου (H2O2) — δεν πρέπει να περιλαμβάνεται στον υπολογισμό του CDV,

                     —

                     υπεροξικό οξύ — πρέπει να περιλαμβάνεται στον υπολογισμό ως «οξικό οξύ».

            Κριτήριο 2 — Βιοαποδομησιμότητα

         α)   Βιοαποδομησιμότητα των επιφανειοδραστικών ουσιών

         Όλες οι επιφανειοδραστικές ουσίες είναι άμεσα βιοαποδομήσιμες (σε αερόβιες συνθήκες).
         Όλες οι επιφανειοδραστικές ουσίες οι οποίες ταξινομούνται ως επικίνδυνες για το υδάτινο περιβάλλον: οξεία, κατηγορία 1 (H400) ή χρόνια, κατηγορία 3 (H412), σύμφωνα με τον κανονισμό (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου (3) είναι επιπλέον βιοαποδομήσιμες σε αναερόβιες συνθήκες.
         β)   Βιοαποδομησιμότητα οργανικών ενώσεων

         Η περιεκτικότητα του προϊόντος σε οργανικές ουσίες μη βιοαποδομήσιμες σε αερόβιες συνθήκες (που δεν είναι άμεσα βιοαποδομήσιμες, aNBO) ή μη βιοαποδομήσιμες σε αναερόβιες συνθήκες (anNBO) δεν υπερβαίνει τα εξής όρια για τη δόση αναφοράς:

                        aNBO (g/kg άπλυτων ρούχων)

                                 Μαλακό νερό (< 1,5 mmol CaCO3/l)

                                 Βαθμός ρυπαρότητας
                                 Τύπος προϊόντος

                                 Λίγο λερωμένα ρούχα

                                 Μετρίως λερωμένα ρούχα

                                 Πολύ λερωμένα ρούχα

                                 Σκόνη

                                 0,70

                                 1,10

                                 1,40

                                 Υγρό

                                 0,50

                                 0,60

                                 0,70

                                 Προϊόν πολλαπλής δράσης

                                 1,25

                                 1,75

                                 2,50

                                 Μέτριο νερό (1,5 — 2,5 mmol CaCO3/l)

                                 Βαθμός ρυπαρότητας
                                 Τύπος προϊόντος

                                 Λίγο λερωμένα ρούχα

                                 Μετρίως λερωμένα ρούχα

                                 Πολύ λερωμένα ρούχα

                                 Σκόνη

                                 1,10

                                 1,40

                                 1,75

                                 Υγρό

                                 0,60

                                 0,70

                                 0,90

                                 Προϊόν πολλαπλής δράσης

                                 1,75

                                 2,50

                                 3,75

                                 Σκληρό νερό (> 2,5 mmol CaCO3/l)

                                 Βαθμός ρυπαρότητας
                                 Τύπος προϊόντος

                                 Λίγο λερωμένα ρούχα

                                 Μετρίως λερωμένα ρούχα

                                 Πολύ λερωμένα ρούχα

                                 Σκόνη

                                 1,40

                                 1,75

                                 2,20

                                 Υγρό

                                 0,70

                                 0,90

                                 1,20

                                 Προϊόν πολλαπλής δράσης

                                 2,50

                                 3,75

                                 4,80

                        anNBO (g/kg άπλυτων ρούχων)

                                 Μαλακό νερό (< 1,5 mmol CaCO3/l)

                                 Βαθμός ρυπαρότητας
                                 Τύπος προϊόντος

                                 Λίγο λερωμένα ρούχα

                                 Μετρίως λερωμένα ρούχα

                                 Πολύ λερωμένα ρούχα

                                 Σκόνη

                                 0,70

                                 1,10

                                 1,40

                                 Υγρό

                                 0,50

                                 0,60

                                 0,70

                                 Προϊόν πολλαπλής δράσης

                                 1,25

                                 1,75

                                 2,50

                                 Μέτριο νερό (1,5 — 2,5 mmol CaCO3/l)

                                 Βαθμός ρυπαρότητας
                                 Τύπος προϊόντος

                                 Λίγο λερωμένα ρούχα

                                 Μετρίως λερωμένα ρούχα

                                 Πολύ λερωμένα ρούχα

                                 Σκόνη

                                 1,10

                                 1,40

                                 1,75

                                 Υγρό

                                 0,60

                                 0,70

                                 0,90

                                 Προϊόν πολλαπλής δράσης

                                 1,75

                                 2,50

                                 3,75

                                 Σκληρό νερό (> 2,5 mmol CaCO3/l)

                                 Βαθμός ρυπαρότητας
                                 Τύπος προϊόντος

                                 Λίγο λερωμένα ρούχα

                                 Μετρίως λερωμένα ρούχα

                                 Πολύ λερωμένα ρούχα

                                 Σκόνη

                                 1,40

                                 1,75

                                 2,20

                                 Υγρό

                                 0,70

                                 0,90

                                 1,20

                                 Προϊόν πολλαπλής δράσης

                                 2,50

                                 3,75

                                 4,80

            Εκτίμηση και εξακρίβωση: Ο αιτών υποβάλλει τεκμηρίωση για τη βιοαποδομησιμότητα των επιφανειοδραστικών ουσιών, καθώς και τον υπολογισμό των aNBO και anNBO για το προϊόν. Στον δικτυακό τόπο του οικολογικού σήματος της ΕΕ διατίθεται λογιστικό φύλλο για τον υπολογισμό της τιμής των aNBO και anNBO.
         Τόσο για τη βιοαποδομησιμότητα των επιφανειοδραστικών ουσιών όσο και για τις τιμές των aNBO και anNBO οργανικών ενώσεων, γίνεται αναφορά στον πιο επικαιροποιημένο κατάλογο DID.
         Για εισερχόμενες ουσίες οι οποίες δεν περιλαμβάνονται στο μέρος Α του καταλόγου DID, παρέχονται οι σχετικές πληροφορίες από τη βιβλιογραφία ή από άλλες πηγές, ή αποτελέσματα από κατάλληλες δοκιμές, που αποδεικνύουν ότι οι εν λόγω ουσίες είναι βιοαποδομήσιμες υπό αερόβιες και αναερόβιες συνθήκες, όπως περιγράφεται στο μέρος Β του εν λόγω καταλόγου.
         Εάν δεν υπάρχει τεκμηρίωση για τη βιοαποδομησιμότητα, μια εισερχόμενη ουσία που δεν είναι επιφανειοδραστική μπορεί να εξαιρεθεί από την απαίτηση αναερόβιας βιοαποδομησιμότητας, εφόσον πληροί έναν από τους ακόλουθους τρεις εναλλακτικούς όρους:

                     1)

                     είναι άμεσα αποδομήσιμη και έχει χαμηλή προσρόφηση (A < 25 %)·

                     2)

                     είναι άμεσα αποδομήσιμη και έχει υψηλή εκρόφηση (D > 75 %)·

                     3)

                     είναι άμεσα αποδομήσιμη και μη βιοσυσσωρεύσιμη (4).

               Οι δοκιμές προσρόφησης/εκρόφησης διεξάγονται σύμφωνα με την κατευθυντήρια γραμμή 106 του ΟΟΣΑ.

            Κριτήριο 3 — Βιώσιμης προέλευσης φοινικέλαιο, φοινικοπυρηνέλαιο και τα παράγωγά τους

         Οι εισερχόμενες ουσίες που χρησιμοποιούνται στα προϊόντα και προέρχονται από φοινικέλαιο ή φοινικοπυρηνέλαιο λαμβάνονται από φυτείες οι οποίες πληρούν τις απαιτήσεις συστήματος πιστοποίησης για βιώσιμη παραγωγή το οποίο βασίζεται σε πολυσυμμετοχικές οργανώσεις με ευρεία συμμετοχή, περιλαμβανομένων ΜΚΟ, εκπροσώπων του κλάδου και της κυβέρνησης και το οποίο ασχολείται με τις περιβαλλοντικές επιπτώσεις, μεταξύ άλλων, στο έδαφος, στη βιοποικιλότητα, στα αποθέματα οργανικού άνθρακα και στη διατήρηση των φυσικών πόρων.

            Εκτίμηση και εξακρίβωση: Ο αιτών υποβάλλει στοιχεία μέσω πιστοποιητικών και αλυσίδας επιτήρησης από τρίτο μέρος τα οποία αποδεικνύουν ότι το φοινικέλαιο και το φοινικοπυρηνέλαιο που χρησιμοποιούνται στην παραγωγή των εισερχομένων ουσιών προέρχονται από φυτείες με βιώσιμη διαχείριση.
         Τα πιστοποιητικά που γίνονται δεκτά περιλαμβάνουν το RSPO (Roundtable for Sustainable Palm Oil — Στρογγυλή τράπεζα για αειφόρο φοινικέλαιο) (με διατήρηση της ταυτότητας, διαχωρισμό ή ισοζύγιο μάζας) ή οποιοδήποτε ισοδύναμο ή αυστηρότερο σύστημα βιώσιμης παραγωγής.
         Για τα χημικά παράγωγα του φοινικελαίου και για το φοινικοπυρηνέλαιο, είναι αποδεκτό να αποδεικνύεται η βιωσιμότητα μέσω συστημάτων εγγραφής και υποβολής αίτησης, όπως είναι τα πιστοποιητικά GreenPalm ή ισοδύναμα, παρέχοντας τα ποσά των χορηγηθέντων και εξαργυρωμένων πιστοποιητικών GreenPalm τα οποία δηλώνονται στις ετήσιες ανακοινώσεις προόδου (Annual Communications of Progress — ACOP) κατά τη διάρκεια της πιο πρόσφατης ετήσιας περιόδου εμπορίας.

            Κριτήριο 4 — Ουσίες των οποίων η χρήση απαγορεύεται ή είναι περιορισμένη

         α)   Συγκεκριμένες ουσίες των οποίων η χρήση απαγορεύεται ή είναι περιορισμένη

         i)   Ουσίες των οποίων η χρήση απαγορεύεται

         Οι κάτωθι αναγραφόμενες ουσίες δεν περιλαμβάνονται στη σύνθεση του προϊόντος, ανεξαρτήτως συγκέντρωσης:

                     —

                     Αιθοξυαλκυλοφαινόλες (APEO) και άλλα παράγωγα αλκυλοφαινολών

                     —

                     Ατρανόλη

                     —

                     Χλωροατρανόλη

                     —

                     Διαιθυλενοτριαμινοπενταοξικό οξύ (DTPA)

                     —

                     Αιθυλενοδιαμινοτετραοξικό οξύ (EDTA) και τα άλατά του

                     —

                     Φορμαλδεΰδη και προϊόντα που ελευθερώνουν φορμαλδεΰδη (π.χ. 2-βρωμο-2-νιτροπροπανοδιόλη-1,3, 5-βρωμο-5-νιτρο-1,3-διοξάνιο, άλας της υδροξυμεθυλογλυκίνης με νάτριο, διαζολιδινυλουρία) με εξαίρεση τις προσμείξεις φορμαλδεΰδης σε επιφανειοδραστικές ουσίες που βασίζονται στη χημεία πολυαλκοξικών ενώσεων σε συγκέντρωση έως 0,010 % κατά βάρος στην εισερχόμενη ουσία

                     —

                     Γλουταραλδεΰδη

                     —

                     Υδροξυϊσοεξυλο-3-κυκλοεξενοκαρβαλδεΰδη (HICC)

                     —

                     Μικροπλαστικά

                     —

                     Νανοάργυρος

                     —

                     Νιτρομόσχοι και πολυκυκλικοί μόσχοι

                     —

                     Υπερφθοριωμένες αλκυλιωμένες ενώσεις

                     —

                     Ροδαμίνη Β

                     —

                     Άλατα τεταρτοταγούς αμμωνίου που δεν είναι άμεσα βιοαποδομήσιμα

                     —

                     Δραστικές χλωριούχες ενώσεις

                     —

                     Triclosan (τρικλοσάνη)

                     —

                     Βουτυλοκαρβαμιδικό 3-ιωδο-2-προπινύλιο

            Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, με την οποία επιβεβαιώνει ότι οι αναγραφόμενες ουσίες δεν περιέχονται στη σύνθεση του προϊόντος, ανεξαρτήτως συγκέντρωσης.
         ii)   Ουσίες των οποίων η χρήση είναι περιορισμένη

         Οι κάτωθι αναγραφόμενες ουσίες δεν περιλαμβάνονται στη σύνθεση του προϊόντος σε συγκέντρωση που υπερβαίνει την αναγραφόμενη τιμή:

                     —

                     2-μεθυλο-2H-ισοθειαζολόνη-3: 0,0050 % κατά βάρος,

                     —

                     1,2-βενζοϊσοθειαζολόνη-3(2H): 0,0050 % κατά βάρος,

                     —

                     5-χλωρο-2-μεθυλο-4-ισοθειαζολινόνη-3/2-μεθυλο-4-ισοθειαζολινόνη-3: 0,0015 % κατά βάρος.

               Η συνολική περιεκτικότητα σε φωσφόρο (P) υπολογιζόμενη ως στοιχειακός φωσφόρος περιορίζεται σε:

                     —

                     0,50 g/kg άπλυτων ρούχων, λίγο λερωμένων,

                     —

                     1,00 g/kg άπλυτων ρούχων, μετρίως λερωμένων,

                     —

                     1,50 g/kg άπλυτων ρούχων, πολύ λερωμένων.

               Οι αρωματικές ουσίες που υπόκεινται στην απαίτηση για υποβολή της δήλωσης η οποία προβλέπεται στον κανονισμό (ΕΚ) αριθ. 648/2004 δεν πρέπει να περιέχονται σε ποσότητες ≥ 0,010 % κατά βάρος ανά ουσία.

            Εκτίμηση και εξακρίβωση:

         Ο αιτών υποβάλλει τα ακόλουθα έγγραφα:

                     α)

                     Αν χρησιμοποιούνται ισοθειαζολινόνες, υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, με την οποία επιβεβαιώνεται ότι η περιεκτικότητα των χρησιμοποιούμενων ισοθειαζολινονών είναι ίση ή χαμηλότερη από τα καθορισμένα όρια.

                     β)

                     Υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, με την οποία επιβεβαιώνεται ότι η συνολική περιεκτικότητα στοιχειακού φωσφόρου είναι ίση ή χαμηλότερη από τις καθορισμένες οριακές τιμές. Η δήλωση συνοδεύεται από υπολογισμούς της συνολικής περιεκτικότητας του προϊόντος σε φωσφόρο (P).

                     γ)

                     Υπογεγραμμένη δήλωση συμμόρφωσης συνοδευόμενη από δηλώσεις ή τεκμηρίωση των προμηθευτών, κατά περίπτωση, με την οποία επιβεβαιώνεται ότι οι αρωματικές ουσίες που υπόκεινται στην απαίτηση για υποβολή της δήλωσης η οποία προβλέπεται στον κανονισμό (ΕΚ) αριθ. 648/2004 δεν περιέχονται σε συγκεντρώσεις που ξεπερνούν τις καθορισμένες οριακές τιμές.

               β)   Επικίνδυνες ουσίες

         i)   Τελικό προϊόν

         Το τελικό προϊόν δεν ταξινομείται και δεν επισημαίνεται ως προϊόν με οξεία τοξική δράση, με ειδική τοξική δράση στα όργανα-στόχους, ως ευαισθητοποιητικό του αναπνευστικού συστήματος ή του δέρματος, ως καρκινογόνο, ως μεταλλαξιογόνο ή ως τοξικό για την αναπαραγωγή ούτε ως επικίνδυνο για το υδάτινο περιβάλλον, όπως ορίζεται στο παράρτημα I του κανονισμού (ΕΚ) αριθ. 1272/2008 και σύμφωνα με τον κατάλογο στον πίνακα 2, με την εξαίρεση που αναγράφεται παρακάτω:

                     —

                     προϊόντα που περιέχουν υπεροξικό οξύ και υπεροξείδιο του υδρογόνου τα οποίο χρησιμοποιείται ως λευκαντικό μπορούν να ταξινομηθούν και να επισημανθούν ως επικίνδυνα για το υδάτινο περιβάλλον [χρόνια, κατηγορία 1 (H410), χρόνια, κατηγορία 2 (H411) ή χρόνια, κατηγορία 3 (H412)], αν η ταξινόμηση και η επισήμανση ενεργοποιούνται από την παρουσία αυτών των ουσιών.

               ii)   Εισερχόμενες ουσίες

         Το προϊόν δεν περιέχει εισερχόμενες ουσίες με οριακή τιμή συγκέντρωσης ίση ή μεγαλύτερη από 0,010 % κατά βάρος στο τελικό προϊόν οι οποίες πληρούν τα κριτήρια ταξινόμησης ως τοξικές, επικίνδυνες για το υδάτινο περιβάλλον, ευαισθητοποιητικές του αναπνευστικού συστήματος ή του δέρματος, καρκινογόνες, μεταλλαξιογόνες ή τοξικές για την αναπαραγωγή σύμφωνα με το παράρτημα I του κανονισμού (ΕΚ) αριθ. 1272/2008 και σύμφωνα με τον κατάλογο του πίνακα 2.
         Εάν υπάρχουν αυστηρότερα όρια, υπερισχύουν τα γενικά ή τα ειδικά όρια συγκέντρωσης που καθορίζονται σύμφωνα με το άρθρο 10 του κανονισμού (ΕΚ) αριθ. 1272/2008.

            Πίνακας 2

            Ταξινομήσεις επικινδυνότητας που υπόκεινται σε περιορισμό και κατηγοριοποίησή τους

                     Οξεία τοξικότητα

                     Κατηγορίες 1 και 2

                     Κατηγορία 3

                     H300 Θανατηφόρο σε περίπτωση κατάποσης

                     H301 Τοξικό σε περίπτωση κατάποσης

                     H310 Θανατηφόρο σε επαφή με το δέρμα

                     H311 Τοξικό σε επαφή με το δέρμα

                     H330 Θανατηφόρο σε περίπτωση εισπνοής

                     H331 Τοξικό σε περίπτωση εισπνοής

                     H304 Μπορεί να προκαλέσει θάνατο σε περίπτωση κατάποσης και διείσδυσης στις αναπνευστικές οδούς

                     EUH070 Τοξικό σε επαφή με τα μάτια

                     Ειδική τοξικότητα για τα όργανα-στόχους

                     Κατηγορία 1

                     Κατηγορία 2

                     H370 Προκαλεί βλάβες στα όργανα

                     H371 Μπορεί να προκαλέσει βλάβες στα όργανα

                     H372 Προκαλεί βλάβες στα όργανα ύστερα από παρατεταμένη ή επανειλημμένη έκθεση

                     H373 Μπορεί να προκαλέσει βλάβες στα όργανα ύστερα από παρατεταμένη ή επανειλημμένη έκθεση

                     Ευαισθητοποίηση του αναπνευστικού συστήματος ή του δέρματος

                     Κατηγορία 1Α/1

                     Κατηγορία 1B

                     H317 Μπορεί να προκαλέσει αλλεργική δερματική αντίδραση

                     H317 Μπορεί να προκαλέσει αλλεργική δερματική αντίδραση

                     H334 Μπορεί να προκαλέσει αλλεργία ή συμπτώματα άσθματος ή δύσπνοια σε περίπτωση εισπνοής

                     H334 Μπορεί να προκαλέσει αλλεργία ή συμπτώματα άσθματος ή δύσπνοια σε περίπτωση εισπνοής

                     Καρκινογόνα, μεταλλαξιογόνα ή τοξικά για την αναπαραγωγή

                     Κατηγορία 1A και 1Β

                     Κατηγορία 2

                     H340 Μπορεί να προκαλέσει γενετικά ελαττώματα

                     H341 Ύποπτο για πρόκληση γενετικών ελαττωμάτων

                     H350 Μπορεί να προκαλέσει καρκίνο

                     H351 Ύποπτο για πρόκληση καρκίνου

                     H350i Μπορεί να προκαλέσει καρκίνο μέσω της εισπνοής

                     H360F Μπορεί να βλάψει τη γονιμότητα

                     H361f Ύποπτο για πρόκληση βλάβης στη γονιμότητα

                     H360D Μπορεί να βλάψει το έμβρυο

                     H361d Ύποπτο για πρόκληση βλάβης στο έμβρυο

                     H360FD Μπορεί να βλάψει τη γονιμότητα. Μπορεί να βλάψει το έμβρυο

                     H361fd Ύποπτο για πρόκληση βλάβης στη γονιμότητα. Ύποπτο για πρόκληση βλάβης στο έμβρυο

                     H360Fd Μπορεί να βλάψει τη γονιμότητα. Ύποπτο για πρόκληση βλάβης στο έμβρυο

                     H362 Μπορεί να βλάψει τα βρέφη που τρέφονται με μητρικό γάλα

                     H360Df Μπορεί να βλάψει το έμβρυο. Ύποπτο για πρόκληση βλάβης στη γονιμότητα

                     Επικίνδυνο για το υδάτινο περιβάλλον

                     Κατηγορίες 1 και 2

                     Κατηγορίες 3 και 4

                     H400 Πολύ τοξικό για τους υδρόβιους οργανισμούς

                     H412 Επιβλαβές για τους υδρόβιους οργανισμούς με μακροχρόνιες επιπτώσεις

                     H410 Πολύ τοξικό για τους υδρόβιους οργανισμούς με μακροχρόνιες επιπτώσεις

                     H413 Μπορεί να έχει μακροχρόνιες επιπτώσεις στους υδρόβιους οργανισμούς

                     H411 Τοξικό για τους υδρόβιους οργανισμούς με μακροχρόνιες επιπτώσεις

                     Επικίνδυνο για τη στιβάδα του όζοντος

                     H420 Επικίνδυνο για τη στιβάδα του όζοντος

               Το κριτήριο αυτό δεν ισχύει για εισερχόμενες ουσίες που καλύπτονται από το άρθρο 2 παράγραφος 7 στοιχεία α) και β) του κανονισμού (ΕΚ) αριθ. 1907/2006, το οποίο ορίζει τα κριτήρια για την εξαίρεση των ουσιών οι οποίες αναφέρονται στα παραρτήματα ΙV και V του εν λόγω κανονισμού από τις απαιτήσεις για την καταχώριση, τους μεταγενέστερους χρήστες και την αξιολόγηση. Προκειμένου να καθοριστεί αν ισχύει η εν λόγω εξαίρεση, ο αιτών ελέγχει κάθε εισερχόμενη ουσία η οποία είναι παρούσα σε συγκέντρωση που υπερβαίνει το 0,010 % κατά βάρος.
         Οι ουσίες και τα μείγματα που περιλαμβάνονται στον πίνακα 3 εξαιρούνται από το στοιχείο β) σημείο ii) του κριτηρίου 4.

            Πίνακας 3

            Ουσίες για τις οποίες ισχύει παρέκκλιση

                     Ουσία

                     Δήλωση επικινδυνότητας

                     Επιφανειοδραστικές ουσίες

                     H400 Πολύ τοξικό για τους υδρόβιους οργανισμούς

                     H412 Επιβλαβές για τους υδρόβιους οργανισμούς με μακροχρόνιες επιπτώσεις

                     Σουμπτιλισίνη

                     H400 Πολύ τοξικό για τους υδρόβιους οργανισμούς

                     H411 Τοξικό για τους υδρόβιους οργανισμούς με μακροχρόνιες επιπτώσεις

                     Ένζυμα (*2)

                     H317 Μπορεί να προκαλέσει αλλεργική δερματική αντίδραση

                     H334 Μπορεί να προκαλέσει αλλεργία ή συμπτώματα άσθματος ή δύσπνοια σε περίπτωση εισπνοής

                     ε-(φθαλιμιδο)υπεροξυεξανικό οξύ (PAP) το οποίο χρησιμοποιείται ως λευκαντικό σε μέγιστη συγκέντρωση 0,6 g/kg άπλυτων ρούχων

                     H400 Πολύ τοξικό για τους υδρόβιους οργανισμούς

                     H412 Επιβλαβές για τους υδρόβιους οργανισμούς με μακροχρόνιες επιπτώσεις

                     Υπεροξικό οξύ / υπεροξείδιο του υδρογόνου το οποίο χρησιμοποιείται ως λευκαντικό

                     H400 Πολύ τοξικό για τους υδρόβιους οργανισμούς

                     H410 Πολύ τοξικό για τους υδρόβιους οργανισμούς με μακροχρόνιες επιπτώσεις

                     H412 Επιβλαβές για τους υδρόβιους οργανισμούς με μακροχρόνιες επιπτώσεις

                     Νιτριλοτριοξικό οξύ (NTA) ως πρόσμειξη των οξέων MGDA και GLDA (*3)

                     H351 Ύποπτο για πρόκληση καρκίνου

            Εκτίμηση και εξακρίβωση: Ο αιτών πρέπει να αποδείξει τη συμμόρφωση με το παρόν κριτήριο για το τελικό προϊόν και για οποιαδήποτε εισερχόμενη ουσία η οποία είναι παρούσα σε συγκέντρωση άνω του 0,010 % κατά βάρος στο τελικό προϊόν. Ο αιτών υποβάλλει υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, ή ΔΔΑ που να επιβεβαιώνουν ότι καμία από τις εν λόγω ουσίες δεν πληροί τα κριτήρια ταξινόμησης με μία ή περισσότερες δηλώσεις επικινδυνότητας που αναγράφονται στον πίνακα 2 στη (στις) μορφή(-ές) και φυσική(-ές) κατάσταση(-εις) με την (τις) οποία(-ες) περιέχεται στο προϊόν.
         Όσον αφορά τις ουσίες που παρατίθενται στα παραρτήματα IV και V του κανονισμού (ΕΚ) αριθ. 1907/2006, οι οποίες εξαιρούνται από τις υποχρεώσεις καταχώρισης που επιβάλλει το άρθρο 2 παράγραφος 7 στοιχεία α) και β) του εν λόγω κανονισμού, για τη συμμόρφωση αρκεί σχετική δήλωση του αιτούντος.
         Ο αιτών υποβάλλει υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, ή ΔΔΑ που επιβεβαιώνουν την παρουσία εισερχόμενων ουσιών που πληρούν τις προϋποθέσεις παρέκκλισης.
         γ)   Ουσίες που προκαλούν πολύ μεγάλη ανησυχία (SVHC)

         Το τελικό προϊόν δεν πρέπει να περιλαμβάνει εισερχόμενες ουσίες οι οποίες έχουν χαρακτηριστεί σύμφωνα με τη διαδικασία που περιγράφεται στο άρθρο 59 παράγραφος 1 του κανονισμού (ΕΚ) αριθ. 1907/2006, όπου καθορίζεται ο κατάλογος των υποψήφιων ουσιών που προκαλούν πολύ μεγάλη ανησυχία.

            Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, ή ΔΔΑ που να επιβεβαιώνουν την απουσία όλων των υποψήφιων ουσιών που περιλαμβάνονται στον κατάλογο.
         Γίνεται αναφορά στον πλέον πρόσφατο κατάλογο των ουσιών που προκαλούν πολύ μεγάλη ανησυχία ο οποίος ισχύει κατά την ημερομηνία υποβολής της αίτησης.
         δ)   Αρωματικές ουσίες

         Η παρασκευή και ο χειρισμός εισερχόμενων ουσιών που προστίθενται στο προϊόν ως αρωματικές ουσίες ακολουθούν τον κώδικα πρακτικής της Διεθνούς Ένωσης Αρωματικών Ουσιών (International Fragrance Association — IFRA) ο οποίος είναι διαθέσιμος στη διεύθυνση http://www.ifraorg.org (5). Ο παραγωγός ακολουθεί τις συστάσεις των προτύπων της IFRA σχετικά με τα κριτήρια απαγόρευσης, περιορισμένης χρήσης και ειδικής καθαρότητας για τις ουσίες.

            Εκτίμηση και εξακρίβωση: Ο προμηθευτής ή ο παραγωγός της αρωματικής ουσίας, κατά περίπτωση, υποβάλλει υπογεγραμμένη δήλωση συμμόρφωσης.
         ε)   Συντηρητικά

                     i)

                     Το προϊόν επιτρέπεται να περιέχει συντηρητικά μόνο για τη συντήρησή του και στην κατάλληλη —μόνο για τον σκοπό αυτό— δοσολογία. Η παρούσα διάταξη δεν αφορά τις επιφανειοδραστικές ουσίες οι οποίες μπορεί να έχουν επίσης βιοκτόνες ιδιότητες.

                     ii)

                     Το προϊόν επιτρέπεται να περιέχει συντηρητικά, υπό τον όρο ότι δεν είναι βιοσυσσωρεύσιμα. Ένα συντηρητικό δεν θεωρείται βιοσυσσωρεύσιμο όταν ο συντελεστής BCF είναι < 100 ή ο log Kow είναι < 3,0. Εάν είναι διαθέσιμες οι τιμές και του BCF και του log Kow, χρησιμοποιείται η υψηλότερη τιμή BCF που μετρήθηκε.

                     iii)

                     Απαγορεύεται να βεβαιώνεται ή να υπονοείται πάνω στη συσκευασία ή με οποιοδήποτε άλλο μέσο επικοινωνίας ότι το προϊόν έχει αντιμικροβιακή ή απολυμαντική δράση.

            Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, καθώς και ΔΔΑ των προστιθέμενων συντηρητικών και πληροφορίες για τις τιμές BCF ή log Kow των εν λόγω συντηρητικών. Ο αιτών υποβάλλει επίσης τα γραφικά στοιχεία της συσκευασίας.
         στ)   Χρωστικές ουσίες

         Οι χρωστικές ουσίες που επιτρέπονται στο προϊόν δεν είναι βιοσυσσωρεύσιμες.
         Μια χρωστική ουσία δεν θεωρείται βιοσυσσωρεύσιμη όταν ο συντελεστής BCF είναι < 100 ή ο log Kow είναι < 3,0. Εάν είναι διαθέσιμες οι τιμές και του BCF και του log Kow, χρησιμοποιείται η υψηλότερη τιμή BCF που μετρήθηκε. Εάν πρόκειται για χρωστικές ουσίες που έχουν εγκριθεί για χρήση σε τρόφιμα, δεν είναι απαραίτητο να υποβληθεί τεκμηρίωση για το δυναμικό βιοσυσσώρευσης.

            Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, καθώς και ΔΔΑ για κάθε προστιθέμενη χρωστική ουσία και πληροφορίες για τις τιμές BCF ή log Kow της εν λόγω χρωστικής ουσίας, ή τεκμηρίωση που εξασφαλίζει ότι η χρωστική ουσία έχει εγκριθεί για χρήση σε τρόφιμα.
         ζ)   Ένζυμα

         Χρησιμοποιούνται μόνο ένζυμα υπό μορφή κάψουλας (σε στερεά μορφή) και ένζυμα σε υγρή/υδαρή μορφή.

            Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, καθώς και ΔΔΑ των προστιθέμενων ενζύμων.

            Κριτήριο 5 — Συσκευασία

         α)   Συστήματα επιστροφής συσκευασίας

         Εάν το προϊόν διατίθεται σε συσκευασία η οποία αποτελεί μέρος συστήματος επιστροφής, το εν λόγω προϊόν εξαιρείται από τις απαιτήσεις που ορίζονται στα στοιχεία β) και γ) του κριτηρίου 5.

            Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης συνοδευόμενη από σχετική τεκμηρίωση με περιγραφή ή επίδειξη της ύπαρξης συστήματος επιστροφής της συσκευασίας.
         β)   Λόγος βάρους/χρησιμότητας (WUR)

         Ο λόγος βάρους/χρησιμότητας (WUR) του προϊόντος υπολογίζεται μόνο για την πρωτογενή συσκευασία και δεν υπερβαίνει τις ακόλουθες τιμές για τη δόση αναφοράς.

                     Σκληρότητα νερού
                     Τύπος προϊόντος

                     Μαλακό
                     < 1,5 mmol CaCO3/l
                     (g/kg άπλυτων ρούχων)

                     Μετρίως λερωμένα ρούχα
                     1,5 — 2,5 mmol CaCO3/l
                     (g/kg άπλυτων ρούχων)

                     Σκληρό
                     > 2,5 mmol CaCO3/l
                     (g/kg άπλυτων ρούχων)

                     Σκόνες

                     1,5

                     2,0

                     2,5

                     Υγρά

                     2,0

                     2,5

                     3,0

               Εάν η πρωτογενής συσκευασία αποτελείται από ανακυκλωμένα υλικά σε ποσοστό άνω του 80 %, εξαιρείται από την παρούσα απαίτηση.

            Εκτίμηση και εξακρίβωση: Ο αιτών υποβάλλει τον υπολογισμό του WUR του προϊόντος. Εάν το προϊόν πωλείται σε διαφορετική συσκευασία (δηλαδή με διάφορους όγκους), ο υπολογισμός πρέπει να υποβάλλεται για κάθε μέγεθος συσκευασίας στο οποίο απονέμεται το οικολογικό σήμα της ΕΕ.
         Ο λόγος WUR υπολογίζεται ως εξής:

            WUR = Σ ((Wi
             + Ui
            )/(Di
             * Ri
            ))
         Όπου:

                     Wi

                     :

                     βάρος (g) της πρωτογενούς συσκευασίας (i)·

                     Ui

                     :

                     βάρος (g) υλικών τα οποία είναι ανακυκλωμένα χωρίς να έχουν περάσει από στάδιο κατανάλωσης και τα οποία περιέχονται στην πρωτογενή συσκευασία (i)· Ui = Wi, εκτός εάν ο αιτών μπορεί να τεκμηριώσει κάτι διαφορετικό·

                     Di

                     :

                     ο αριθμός των δόσεων αναφοράς που περιέχονται στην πρωτογενή συσκευασία (i)·

                     Ri

                     :

                     δείκτης ανταλλακτικού. Ri = 1 (η συσκευασία δεν επαναχρησιμοποιείται για τον ίδιο σκοπό) ή Ri = 2 (εάν ο αιτών μπορεί να τεκμηριώσει ότι το στοιχείο της συσκευασίας μπορεί να επαναχρησιμοποιηθεί για τον ίδιο σκοπό και ότι πωλεί ανταλλακτικά).

               Ο αιτών υποβάλλει υπογεγραμμένη δήλωση συμμόρφωσης με την οποία επιβεβαιώνει την περιεκτικότητα ανακυκλωμένου υλικού μετά την κατανάλωση, συνοδευόμενη από τη σχετική τεκμηρίωση. Η συσκευασία θεωρείται ανακυκλωμένη μετά την κατανάλωση εάν η πρώτη ύλη που χρησιμοποιείται για την παραγωγή της έχει συλλεχθεί από κατασκευαστές συσκευασιών στο στάδιο της διανομής ή στο στάδιο της κατανάλωσης.
         γ)   Σχεδιασμός με στόχο την ανακύκλωση

         Οι πλαστικές συσκευασίες πρέπει να είναι σχεδιασμένες έτσι ώστε να διευκολύνουν την αποτελεσματική ανακύκλωση, αποφεύγοντας πιθανές προσμείξεις ή ασύμβατα υλικά που είναι γνωστό ότι εμποδίζουν τον διαχωρισμό ή την επανεπεξεργασία ή μειώνουν την ποιότητα της ανακύκλωσης. Η ετικέτα ή η ολόσωμη/τμηματική ταινία (sleeve), το πώμα και, ανάλογα με την περίπτωση, οι αδιαπέραστες επικαλύψεις δεν πρέπει να περιλαμβάνουν ούτε μεμονωμένα ούτε σε συνδυασμό τα υλικά και τα συστατικά που απαριθμούνται στον πίνακα 4. Οι μηχανισμοί αντλίας, συμπεριλαμβανομένων αυτών που περιέχονται σε φιάλες ψεκασμού (σπρέι), εξαιρούνται από την παρούσα απαίτηση.

            Πίνακας 4

            Υλικά και στοιχεία που απαγορεύονται από τη συσκευασία

                     Στοιχείο συσκευασίας

                     Υλικά και στοιχεία που απαγορεύονται (*4)

                     Ετικέτα ή ολόσωμη/τμηματική ταινία (sleeve)

                                 —

                                 Ετικέτα ή ολόσωμη/τμηματική ταινία (sleeve) από PS σε συνδυασμό με φιάλη από PET, PP ή HDPE

                                 —

                                 Ετικέτα ή ολόσωμη/τμηματική ταινία (sleeve) από PVC σε συνδυασμό με φιάλη από PET, PP ή HDPE

                                 —

                                 Ετικέτα ή ολόσωμη/τμηματική ταινία (sleeve) από PETG σε συνδυασμό με φιάλη από PET

                                 —

                                 Οποιοδήποτε άλλο πλαστικό υλικό για ολόσωμες/τμηματικές ταινίες (sleeve) ή ετικέτες με πυκνότητα > 1 g/cm3 που χρησιμοποιείται με φιάλη από PET

                                 —

                                 Οποιοδήποτε άλλο πλαστικό υλικό για ολόσωμες/τμηματικές ταινίες (sleeve) ή ετικέτες με πυκνότητα < 1 g/cm3 που χρησιμοποιείται με φιάλη από PP ή HDPE

                                 —

                                 Επιμεταλλωμένη ή συγκολλημένη σε συσκευασία ετικέτα ή ολόσωμη/τμηματική ταινία (σε προδιαμορφωμένη ετικέτα)

                     Πώμα

                                 —

                                 Πώμα από PS σε συνδυασμό με φιάλη από PET, HDPE ή PP

                                 —

                                 Πώμα από PVC σε συνδυασμό με φιάλη από PET, PP ή HDPE

                                 —

                                 Πώματα από PETG ή υλικό πωμάτων με πυκνότητα > 1 g/cm3 σε συνδυασμό με φιάλη από PET

                                 —

                                 Πώματα από μέταλλο, γυαλί ή EVA τα οποία δεν διαχωρίζονται εύκολα από τη φιάλη

                                 —

                                 Πώματα από σιλικόνη. Εξαιρούνται τα πώματα από σιλικόνη με πυκνότητα < 1 g/cm3 σε συνδυασμό με φιάλη από PET και τα πώματα από σιλικόνη με πυκνότητα > 1 g/cm3 σε συνδυασμό με φιάλη από PEHD ή PP.

                                 —

                                 Μεταλλικά φύλλα ή σφραγίδες που παραμένουν στερεωμένες στη φιάλη ή το πώμα μετά το άνοιγμα του προϊόντος

                     Αδιαπέραστες επικαλύψεις

                     Πολυαμίδιο, λειτουργικές πολυολεφίνες, επιμεταλλωμένες επιφάνειες και επιφάνειες για τον περιορισμό του φωτός

            Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης στην οποία προσδιορίζονται τα υλικά από τα οποία αποτελείται η συσκευασία συμπεριλαμβανομένου του περιέκτη, της ετικέτας ή ολόσωμης/τμηματικής ταινίας, των συγκολλητικών, του πώματος και της αδιαπέραστης επικάλυψης, κατά περίπτωση, καθώς και φωτογραφίες ή τεχνικά διαγράμματα της πρωτογενούς συσκευασίας.

            Κριτήριο 6 — Καταλληλότητα προς χρήση

         Το προϊόν έχει ικανοποιητική απόδοση πλύσης στη χαμηλότερη θερμοκρασία και δόση που συνιστά ο κατασκευαστής για τη δεδομένη σκληρότητα νερού σύμφωνα με το «Γενικό πλαίσιο δοκιμών επιδόσεων για απορρυπαντικά πλυντηρίων ρούχων για βιομηχανική ή ιδρυματική χρήση» το οποίο διατίθεται στον δικτυακό τόπο του οικολογικού σήματος της ΕΕ (6).

            Εκτίμηση και εξακρίβωση: Ο αιτών υποβάλλει τεκμηρίωση με την οποία αποδεικνύεται ότι το προϊόν έχει υποβληθεί σε δοκιμές υπό τις συνθήκες που προβλέπει το γενικό πλαίσιο και ότι τα αποτελέσματα έδειξαν ότι το προϊόν έχει επιτύχει τουλάχιστον την ελάχιστη απαιτούμενη απόδοση πλύσης. Ο αιτών υποβάλλει επίσης τεκμηρίωση με την οποία αποδεικνύεται η συμμόρφωση με τις εργαστηριακές απαιτήσεις που περιλαμβάνονται στα αντίστοιχα εναρμονισμένα πρότυπα για τα εργαστήρια δοκιμών και βαθμονόμησης, κατά περίπτωση.
         Μπορεί να χρησιμοποιηθεί ισοδύναμη διαδικασία δοκιμής εάν η ισοδυναμία έχει αξιολογηθεί και γίνει αποδεκτή από τον αρμόδιο φορέα.

            Κριτήριο 7 — Αυτόματα δοσομετρικά συστήματα

         Για προϊόντα πολλαπλής δράσης, ο αιτών διασφαλίζει ότι το προϊόν χρησιμοποιείται με αυτόματο και ελεγχόμενο δοσομετρικό σύστημα.
         Για να εξασφαλιστεί σωστή δοσολογία στο αυτόματο δοσομετρικό σύστημα, πρέπει να εκτελούνται επισκέψεις σε πελάτες σε όλες τις εγκαταστάσεις που χρησιμοποιούν το προϊόν τουλάχιστον μία φορά τον χρόνο κατά την περίοδο ισχύος της άδειας χρήσης του οικολογικού σήματος και πρέπει να περιλαμβάνουν βαθμονόμηση του δοσομετρικού εξοπλισμού. Ένα τρίτο μέρος μπορεί να πραγματοποιήσει τις εν λόγω επισκέψεις σε πελάτες.

            Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης συνοδευόμενη από περιγραφή του περιεχομένου, του αρμόδιου ατόμου και της συχνότητας των επισκέψεων σε πελάτες.

            Κριτήριο 8 — Πληροφορίες για τον χρήστη

         Το προϊόν συνοδεύεται από οδηγίες για την ορθή χρήση για να μεγιστοποιείται η απόδοση του προϊόντος και να ελαχιστοποιούνται τα απόβλητα, έτσι ώστε να μειώνονται η ρύπανση των υδάτων και η χρήση πόρων. Οι εν λόγω οδηγίες είναι ευανάγνωστες ή περιλαμβάνουν γραφική αναπαράσταση ή εικονίδια και περιλαμβάνουν πληροφορίες σχετικά με τα ακόλουθα:

                     α)

                        Οδηγίες δοσολογίας

                     Οι οδηγίες δοσολογίας περιλαμβάνουν τη δόση σε g ή ml και/ή δεύτερη ή εναλλακτική μονάδα μέτρησης (π.χ. πώμα, ενεργοποιήσεις ψεκασμού), καθώς και την επίδραση της σκληρότητας του νερού στη δόση.
                     Η παρούσα απαίτηση δεν ισχύει για προϊόντα πολλαπλής δράσης με αυτόματο δοσομετρικό σύστημα.
                     Παρέχονται ενδείξεις για την πιο διαδεδομένη τιμή σκληρότητας νερού στην περιοχή όπου προορίζεται η διάθεση του προϊόντος ή για την πηγή εύρεσης της εν λόγω πληροφορίας.

                     β)

                        Πληροφορίες σχετικά με τη διάθεση της συσκευασίας

                     Η πρωτογενής συσκευασία περιλαμβάνει πληροφορίες σχετικά με την επαναχρησιμοποίηση, ανακύκλωση και ορθή διάθεση της συσκευασίας.

                     γ)

                        Πληροφορίες περιβαλλοντικού χαρακτήρα

                     Στην πρωτογενή συσκευασία υπάρχει κείμενο το οποίο αναφέρει τη σημασία χρήσης της σωστής δόσης και της χαμηλότερης συνιστώμενης θερμοκρασίας για να ελαχιστοποιείται η κατανάλωση ενέργειας και νερού και να ελαττώνεται η ρύπανση των υδάτων.
                     Αν το τελικό προϊόν περιέχει υπεροξικό οξύ και υπεροξείδιο του υδρογόνου τα οποίο χρησιμοποιείται ως λευκαντικό και έχει ταξινομηθεί και επισημανθεί, θα εμφανίζεται ένα κείμενο στην πρωτογενή συσκευασία ή στο τεχνικό δελτίο προϊόντος που θα αναγράφει ότι η ταξινόμηση και επισήμανση οφείλονται στην παρουσία υπεροξικού οξέος και υπεροξειδίου του υδρογόνου τα οποία αποδομούνται σε μη ταξινομημένες ουσίες στη διάρκεια της διαδικασίας πλύσης.

            Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης συνοδευόμενη από δείγμα της ετικέτας του προϊόντος.

            Κριτήριο 9 — Πληροφορίες που αναγράφονται επί του οικολογικού σήματος της ΕΕ

         Ο λογότυπος θα πρέπει να είναι ευδιάκριτος και ευανάγνωστος. Ο αριθμός καταχώρισης/άδειας του οικολογικού σήματος της ΕΕ πρέπει να αναγράφεται στο προϊόν και να είναι ευανάγνωστος και ευδιάκριτος.
         Ο αιτών μπορεί να επιλέξει να συμπεριλάβει στην ετικέτα ένα προαιρετικό πλαίσιο κειμένου το οποίο περιέχει το ακόλουθο κείμενο:

                     —

                     Περιορισμένες επιπτώσεις στο υδάτινο περιβάλλον (δεν θα περιλαμβάνεται αν το προϊόν περιέχει υπεροξικό οξύ και υπεροξείδιο του υδρογόνου, γεγονός που ενεργοποιεί ταξινόμηση και επισήμανση τελικού προϊόντος).

                     —

                     Η ποσότητα των επικίνδυνων ουσιών υπόκειται σε περιορισμούς.

                     —

                     Έχει υποβληθεί σε δοκιμές ως προς την απόδοση πλύσης.

            Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης μαζί με δείγμα της ετικέτας του προϊόντος ή τα γραφικά της συσκευασίας όπου τοποθετείται το οικολογικό σήμα της ΕΕ.

            (1)  Κανονισμός (ΕΚ) αριθ. 765/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, για τον καθορισμό των απαιτήσεων διαπίστευσης και εποπτείας της αγοράς όσον αφορά την εμπορία των προϊόντων και για την κατάργηση του κανονισμού (ΕΟΚ) αριθ. 339/93 (ΕΕ L 218 της 13.8.2008, σ. 30).

            (2)  Κανονισμός (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/EΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (ΕΕ L 396 της 30.12.2006, σ. 1).

            (*1)  «άνευ οριακής τιμής» σημαίνει: ανεξαρτήτως συγκέντρωσης, όλες οι ουσίες οι οποίες προστίθενται σκοπίμως, υποπροϊόντα και προσμείξεις από πρώτες ύλες (αναλυτικό όριο ανίχνευσης)

            Α/A: άνευ αντικειμένου

            (3)  Κανονισμός (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για την ταξινόμηση, την επισήμανση και τη συσκευασία των ουσιών και των μειγμάτων, την τροποποίηση και την κατάργηση των οδηγιών 67/548/ΕΟΚ και 1999/45/ΕΚ και την τροποποίηση του κανονισμού (ΕΚ) αριθ. 1907/2006 (ΕΕ L 353 της 31.12.2008, σ. 1).

            (4)  Μια ουσία δεν θεωρείται βιοσυσσωρεύσιμη όταν ο συντελεστής BCF είναι < 100 ή ο log Kow είναι < 3,0. Εάν είναι διαθέσιμες οι τιμές και του BCF και του log Kow, χρησιμοποιείται η υψηλότερη τιμή BCF που μετρήθηκε.

            (*2)  Συμπεριλαμβανομένων των σταθεροποιητών και άλλων βοηθητικών ουσιών που περιέχονται στα παρασκευάσματα.

            (*3)  Σε συγκεντρώσεις μικρότερες από 0,2 % στην πρώτη ύλη, εφόσον η συνολική συγκέντρωση στο τελικό προϊόν είναι μικρότερη από 0,10 %.

            (5)  Οι συστάσεις διατίθενται στον δικτυακό τόπο της IFRA: http://www.ifraorg.org.

            (*4)  EVA — συμπολυμερές αιθυλενίου/οξικού βινυλίου, HDPE — πολυαιθυλένιο υψηλής πυκνότητας, PET — τερεφθαλικό πολυαιθυλένιο, PETG — τερεφθαλικό πολυαιθυλένιο με τροποποίηση γλυκόλης, ΡΡ — πολυπροπυλένιο, PS — πολυστυρόλιο, PVC — πολυβινυλοχλωρίδιο

            (6)  Διατίθεται στον δικτυακό τόπο: [Η διεύθυνση στην οποία είναι διαθέσιμο το πρωτόκολλο στον δικτυακό τόπο του οικολογικού σήματος της ΕΕ θα εισαχθεί αργότερα — σήμερα όλα τα έγγραφα που έχουν σχέση με τα προτεινόμενα πρωτόκολλα μπορούν να βρεθούν στην τεχνική έκθεση]


title: 2013/570/ΕΕ: Απόφαση του Ευρωπαϊκού Κοινοβουλίου, της 17ης Απριλίου 2013 , σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Χημικών Προϊόντων για το οικονομικό έτος 2011

text:
               16.11.2013

               EL

               Επίσημη Εφημερίδα της Ευρωπαϊκής Ένωσης

               L 308/209

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

   της 17ης Απριλίου 2013
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Χημικών Προϊόντων για το οικονομικό έτος 2011
   (2013/570/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού Χημικών Προϊόντων για το οικονομικό έτος 2011,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού Χημικών Προϊόντων για το οικονομικό έτος 2011, που συνοδεύεται από τις απαντήσεις του Οργανισμού (1),

               —

               έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 — C7-0041/2013),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου (4), για την ίδρυση του Ευρωπαϊκού Οργανισμού Χημικών Προϊόντων, και ιδίως το άρθρο 97,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A7-0097/2013),

               1.

               χορηγεί απαλλαγή στον εκτελεστικό διευθυντή του Ευρωπαϊκού Οργανισμού Χημικών Προϊόντων για την εκτέλεση του προϋπολογισμού του Οργανισμού για το οικονομικό έτος 2011·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος αυτής στον εκτελεστικό διευθυντή του Ευρωπαϊκού Οργανισμού Χημικών Προϊόντων, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 388 της 15.12.2012, σ. 73.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 396 της 30.12.2006, σ. 1.

      (5)  ΕΕ L 357 της 31.12.2002, σ. 72.

         ΨΗΦΙΣΜΑ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ

      της 17ης Απριλίου 2013
      με τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Χημικών Προϊόντων για το οικονομικό έτος 2011
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού Χημικών Προϊόντων για το οικονομικό έτος 2011,

                  —

                  έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού Χημικών Προϊόντων για το οικονομικό έτος 2011, που συνοδεύεται από τις απαντήσεις του Οργανισμού (1),

                  —

                  έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 —C7-0041/2013),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και συγκεκριμένα το άρθρο 185,

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

                  —

                  έχοντας υπόψη τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου (4), για την ίδρυση του Ευρωπαϊκού Οργανισμού Χημικών Προϊόντων, και ιδίως το άρθρο 97,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού-πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

                  —

                  έχοντας υπόψη το άρθρο 77 και το παράρτημα VI του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A7-0097/2013),

                  Α.

                  λαμβάνοντας υπόψη ότι το Ελεγκτικό Συνέδριο δήλωσε ότι απεκόμισε εύλογη βεβαιότητα ότι οι ετήσιοι λογαριασμοί του Ευρωπαϊκού Οργανισμού Χημικών Προϊόντων («ο Οργανισμός») για το οικονομικό έτος 2011 είναι αξιόπιστοι και ότι οι υποκείμενες πράξεις είναι νόμιμες και κανονικές,

                  Β.

                  λαμβάνοντας υπόψη ότι στις 10 Μαΐου 2012 το Κοινοβούλιο χορήγησε απαλλαγή στον εκτελεστικό διευθυντή του Οργανισμού όσον αφορά την εκτέλεση του προϋπολογισμού του Οργανισμού για το οικονομικό έτος 2010 (6), στο δε συνοδευτικό ψήφισμα της απόφασης περί απαλλαγής, μεταξύ άλλων:

                              —

                              υπογραμμίζει ότι επειδή ο Οργανισμός εργάζεται με μη διαχωριζόμενες πιστώσεις σε όλους τους τίτλους του, δεν είναι ρεαλιστικό να αναμένει κανείς ότι, για όλες τις ενέργειες που εγγράφονται στον προϋπολογισμό για ένα ημερολογιακό έτος, θα ήταν δυνατόν και να αναληφθούν υποχρεώσεις και να διενεργηθούν πληρωμές εντός του ίδιου οικονομικού έτους, ειδικά για επιχειρησιακές δαπάνες που συνδέονται με κάποιο έργο (π.χ. ανάπτυξη συστημάτων ΤΠ)·

                              —

                              καλεί τον Οργανισμό να προγραμματίζει καλύτερα τις δραστηριότητες και τα έργα του σε σχέση με τους ανθρώπινους πόρους στο στάδιο της κατάρτισης του ετήσιου προγράμματος εργασίας του·

                              —

                              επιδοκιμάζει την ίδρυση από τον Οργανισμό χωριστής μονάδας καταχώρισης και υποβολής καθώς και ομάδας εργασίας έκτακτης ανάγκης·

                              —

                              καλεί τον Οργανισμό να τηρεί μια αυστηρή μεθοδολογία εκ των άνω προς τα κάτω/εκ των κάτω προς τα άνω για την υποβολή στοιχείων και σαφείς κατευθυντήριες αρχές, προκειμένου να προσδιορίσει τους σχετικούς δείκτες και τα εργαλεία που θα χρησιμοποιούνται,

                  Γ.

                  λαμβάνοντας υπόψη ότι, σύμφωνα με την έκθεση του Ελεγκτικού Συνεδρίου, ο συνολικός προϋπολογισμός του Οργανισμού για το οικονομικό έτος 2011 ανήλθε σε 93 200 000 EUR, έναντι 75 500 000 EUR το 2010, πράγμα που αντιπροσωπεύει αύξηση κατά 23,44 %,

                  Δ.

                  λαμβάνοντας υπόψη ότι το οικονομικό έτος 2011 ο Οργανισμός λειτούργησε υπό αυτοχρηματοδότηση και δεν έλαβε καμία επιστρεπτέα επιχορήγηση από την Επιτροπή,

         Δημοσιονομική και χρηματοοικονομική διαχείριση

                  1.

                  σημειώνει ότι, με βάση την ετήσια έκθεση δραστηριοτήτων του Οργανισμού για το 2011, ο Οργανισμός, σύμφωνα με τον κανονισμό (ΕΚ) αριθ. 1907/2006, χρηματοδοτείται από τέλη που καταβάλλει η βιομηχανία για τις καταχωρίσεις χημικών ουσιών και από δυνητική επιδότηση της Ένωσης, όπως προβλέπεται στο άρθρο 185 του δημοσιονομικού κανονισμού·

                  2.

                  επισημαίνει ότι το 2011 ο Οργανισμός πράγματι χρηματοδοτήθηκε αποκλειστικά από έσοδα από τα τέλη και δεν έλαβε καμία επιχορήγηση από την Ένωση· σημειώνει, ωστόσο, ότι ο Οργανισμός έλαβε ενωσιακή στήριξη ύψους μόνον 500 000 EUR από την Επιτροπή (Γενική Διεύθυνση Περιβάλλοντος) ως συμβατική αποζημίωση διότι ανέλαβε ορισμένες προπαρασκευαστικές δραστηριότητες για τον επικείμενο κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου (7) για τα βιοκτόνα·

                  3.

                  σημειώνει ότι οι αρχικές πιστώσεις πληρωμών του προϋπολογισμού για το 2011, όπως συμφωνήθηκαν από το διοικητικό συμβούλιο τον Δεκέμβριο του 2010, ανήλθαν σε 99 800 000 EUR·

                  4.

                  σημειώνει, με βάση την ετήσια έκθεση δραστηριοτήτων, ότι ο Οργανισμός έλαβε επιχορήγηση ισοσκέλισης ύψους 36 000 000 EUR που καταχωρίστηκε από την Επιτροπή ως παθητικό προχρηματοδότησης· σημειώνει, ακόμη, ότι το ποσό επεστράφη στο ακέραιο στην Επιτροπή το 2011, δεδομένου ότι το 2011 επετεύχθη το αναμενόμενο υψηλό επίπεδο ιδίων εσόδων από τέλη του Οργανισμού·

                  5.

                  επισημαίνει ότι το 2011 το διοικητικό συμβούλιο ενέκρινε δύο διορθωτικούς προϋπολογισμούς ως εξής:

                              —

                              ο πρώτος διορθωτικός προϋπολογισμός αύξησε τα έσοδα κατά 280 565 807,25 EUR με το πλεόνασμα που προερχόταν από το 2010· σημειώνει ότι ενέγραψε επίσης ποσό 500 000 EUR στα έσοδα ειδικού προορισμού για τη σύμβαση υπηρεσιών μεταξύ του Οργανισμού και της ΓΔ Περιβάλλοντος για τις προπαρασκευαστικές εργασίες σε σχέση με τον κανονισμό (ΕΕ) αριθ. 528/2012·

                              —

                              ο δεύτερος προϋπολογισμός μείωσε τις δαπάνες του προϋπολογισμού κατά 7 142 500 EUR (7 %)·

                  6.

                  σημειώνει, με βάση την ετήσια έκθεση δραστηριοτήτων, ότι το ποσοστό εκτέλεσης του προϋπολογισμού για το 2011 ήταν 96 %·

         Αναλήψεις υποχρεώσεων και πληρωμές

                  7.

                  σημειώνει, με βάση την ετήσια έκθεση δραστηριοτήτων, ότι το συνολικό ποσό της μεταφοράς πιστώσεων ανάληψης υποχρεώσεων και πληρωμών στο επόμενο έτος ανέρχεται σε 14 421 314,76 EUR, αντιστοιχώντας στο 16,2 % του συνόλου των καθορισθεισών υποχρεώσεων· ζητεί από τον Οργανισμό να ενημερώσει την αρμόδια για την απαλλαγή αρχή σχετικά με τις ενέργειες στις οποίες προέβη προκειμένου να αντιμετωπίσει την ανεπάρκεια αυτή, δεδομένου ότι το επίπεδο των μεταφορών είναι υπερβολικό και παραβιάζει την αρχή της ετήσιας διάρκειας του προϋπολογισμού·

                  8.

                  σημειώνει, με βάση την ετήσια έκθεση δραστηριοτήτων, ότι ο προϋπολογισμός που εγκρίθηκε το 2011 για τον τίτλο I (54 508 000 EUR) αυξήθηκε με μεταφορές από τον τίτλο III που ανέρχονταν σε ποσοστό 4,25 % (2 316 781,90 EUR), εκ των οποίων 2 005 138,33 EUR αφορούσαν δαπάνες για το προσωπικό· σημειώνει ακόμη ότι τούτο είχε ως αποτέλεσμα να ανέλθει το ποσοστό εκτέλεσης του τίτλου I στο 99,16 %·

                  9.

                  σημειώνει ότι ακυρώθηκε συνολικό ποσό 1 758 060,98 EUR από το συνολικό ποσό των πιστώσεων ανάληψης υποχρεώσεων και πληρωμών που είχαν μεταφερθεί από τον προϋπολογισμό του 2010 και το οποίο ανερχόταν σε 12 254 740,59 EUR·

                  10.

                  επικροτεί τις προσπάθειες του Οργανισμού για τη βελτίωση του σχεδιασμού και της παρακολούθησης των πόρων και την εισαγωγή, σε επίπεδο Οργανισμού, κατευθυντήριων γραμμών για την προώθηση της αρχής της ετήσιας διάρκειας του προϋπολογισμού· αναγνωρίζει, ειδικότερα, ότι ο Οργανισμός κατάφερε να μειώσει το ποσοστό μεταφοράς πιστώσεων στο επόμενο έτος από 29 % το 2009 σε 17 % το 2010 και σε 16,2 % το 2011·

         Συστήματα εποπτείας και ελέγχου

                  11.

                  σημειώνει, με βάση την έκθεση του Ελεγκτικού Συνεδρίου, ότι η τελευταία υλική απογραφή, η οποία πραγματοποιήθηκε το 2011, αποκάλυψε αρκετές αδυναμίες, ιδίως όσον αφορά το μικρό ποσοστό στοιχείων ενεργητικού ΤΠΕ των οποίων είχε ελεγχθεί η αξία· σημειώνει ακόμη ότι δεν υφίσταται επίσημη πολιτική σχετικά με την απογραφή των πάγιων στοιχείων ενεργητικού· καλεί τον Οργανισμό να ενημερώσει την αρμόδια για την απαλλαγή αρχή σχετικά με τα μέτρα που έλαβε για να εφαρμόσει μια επίσημη πολιτική σχετικά με την απογραφή των πάγιων στοιχείων ενεργητικού·

                  12.

                  σημειώνει ότι ο Οργανισμός καταχωρίζει λογιστικώς τα έξοδα που αφορούν έργα ΤΠΕ τα οποία λειτουργούν ήδη ως δαπάνες, αντί να τα αναγνωρίζει ως πάγια στοιχεία ενεργητικού· παρατηρεί ακόμη ότι το πρώτο τρίμηνο του 2013 αναμένεται η επισημοποίηση και η επίσημη έγκριση της πολιτικής· καλεί τον Οργανισμό να πληροφορήσει την αρμόδια για την απαλλαγή αρχή σε ποιο στάδιο βρίσκεται η εν λόγω πολιτική·

         Διαδικασίες πρόσληψης

                  13.

                  σημειώνει ότι το Ελεγκτικό Συνέδριο εντόπισε ανεπάρκειες στις διαδικασίες πρόσληψης· καλεί, ως εκ τούτου, τον Οργανισμό να ενημερώσει την αρμόδια για την απαλλαγή αρχή σχετικά με τα μέτρα που έλαβε για να την αντιμετώπισή τους· εκτιμά ότι ορισμένες από τις διατάξεις του κανονισμού υπηρεσιακής κατάστασης μπορεί να συνεπάγονται σημαντική διοικητική επιβάρυνση· ενθαρρύνει συνεπώς την Επιτροπή να προβλέψει ένα ορισμένο περιθώριο απλούστευσης δυνάμει του άρθρου 110 του κανονισμού Υπηρεσιακής Κατάστασης των Υπαλλήλων όσον αφορά τους οργανισμούς·

                  14.

                  σημειώνει, με βάση την ετήσια έκθεση δραστηριοτήτων του Οργανισμού, ότι ο Οργανισμός συνέχισε να προσελκύει προσωπικό υψηλής κατάρτισης, με την πρόσληψη 88 νέων υπαλλήλων το 2011, με αποτέλεσμα το ποσοστό κάλυψης του οργανογράμματος του Οργανισμού να ανέρχεται στο 98 %·

                  15.

                  παρατηρεί ότι στις 31 Δεκεμβρίου 2011, από τις 456 συνολικά διαθέσιμες θέσεις έκτακτων υπαλλήλων 441 είχαν καλυφθεί και ότι στα τέλη του 2011 απασχολούνταν 101 συμβασιούχοι υπάλληλοι και αποσπασμένοι εθνικοί εμπειρογνώμονες· σημειώνει ότι 62 θέσεις συνολικά καλύπτονταν από συμβασιούχους υπαλλήλους και 46 θέσεις από λοιπό προσωπικό (αποσπασμένοι εθνικοί εμπειρογνώμονες, προσωρινό προσωπικό, ασκούμενοι)·

                  16.

                  παρακολουθεί από κοντά τις βελτιωμένες διαδικασίες πρόσληψης και επιλογής προσωπικού που ξεκίνησαν κατά το παρελθόν έτος· θεωρεί ότι η απόλυτη εφαρμογή κανόνων και διαδικασιών είναι απαραίτητη για να διασφαλισθεί η καλή φήμη του Οργανισμού·

         Σύγκρουση συμφερόντων

                  17.

                  επικροτεί το γεγονός ότι το Ελεγκτικό Συνέδριο διενήργησε έλεγχο με σκοπό την αξιολόγηση των εφαρμοζόμενων πολιτικών και διαδικασιών για τη διαχείριση των καταστάσεων σύγκρουσης συμφερόντων σε τέσσερις ευρωπαϊκούς οργανισμούς, συμπεριλαμβανομένου του Οργανισμού, και παρουσίασε τα αποτελέσματα του ελέγχου στην ειδική έκθεση του Ελεγκτικού Συνεδρίου αριθ. 15/2012·

                  18.

                  εκφράζει τη λύπη του για το γεγονός ότι, σύμφωνα με τις διαπιστώσεις του Ελεγκτικού Συνεδρίου, την εποχή που ολοκληρώθηκε ο επιτόπιος έλεγχος (Οκτώβριος 2011), ο Οργανισμός δεν διαχειριζόταν ικανοποιητικά τις καταστάσεις σύγκρουσης συμφερόντων· σημειώνει, επιπλέον, ότι οι πολιτικές του Οργανισμού για τη διαχείριση των συγκρούσεων συμφερόντων παρουσίαζαν κενά, οι δηλώσεις συμφερόντων δεν εξετάστηκαν ούτε δημοσιεύθηκαν αλλά σφραγίστηκαν, ενώ απουσίαζε η κατάρτιση για τη διαχείριση συγκρούσεων συμφερόντων·

                  19.

                  εκφράζει την ικανοποίησή του διότι, μετά τον έλεγχο του Ελεγκτικού Συνεδρίου, ο Οργανισμός έλαβε ορισμένα μέτρα, όπως:

                              —

                              πολιτική του Οργανισμού για τη διαχείριση δυνητικών συγκρούσεων συμφερόντων, που εγκρίθηκε τον Σεπτέμβριο του 2011,

                              —

                              νέο, λεπτομερέστερο πρότυπο για τις δηλώσεις συμφερόντων,

                              —

                              νέες οδηγίες για τη συμπλήρωση των δηλώσεων συμφερόντων, που εγκρίθηκαν τον Νοέμβριο του 2011,

                              —

                              δημοσίευση, από τον Ιανουάριο του 2012, των δηλώσεων συμφερόντων του προσωπικού που κατέχουν διευθυντικές θέσεις, στην ιστοσελίδα του Οργανισμού,

                              —

                              συγκρότηση, τον Ιούνιο του 2012, συμβουλευτικής επιτροπής για τις συγκρούσεις συμφερόντων, η οποία πραγματοποίησε συνεδρίαση για τη συγκρότηση σε σώμα τον Αύγουστο του 2012,

                              —

                              κώδικας συμπεριφοράς για τα μέλη του διοικητικού συμβουλίου, που εγκρίθηκε τον Μάρτιο του 2012,

                              —

                              προσωρινά κριτήρια επιλεξιμότητας για τις υπηρεσίες του Οργανισμού, που εγκρίθηκαν τον Σεπτέμβριο του 2012,

                              —

                              κανόνες εφαρμογής για την πρόληψη των συγκρούσεων συμφερόντων και την επεξεργασία πληροφοριών για δυνητικές συγκρούσεις συμφερόντων του προσωπικού του Οργανισμού, που εγκρίθηκαν τον Ιούνιο του 2012 και τον Οκτώβριο του 2012, αντίστοιχα,

                              —

                              καθοδήγηση για το προσωπικό που κατέχει διευθυντικές θέσεις όσον αφορά την πρόληψη των συγκρούσεων συμφερόντων, περιλαμβανομένων συγκεκριμένων κριτηρίων αξιολόγησης, που εγκρίθηκε τον Νοέμβριο του 2012,

                              —

                              αναθεωρημένες κατευθυντήριες γραμμές για τα δώρα και τη φιλοξενία για το προσωπικό, που εγκρίθηκαν τον Δεκέμβριο του 2012·

                        ζητεί από τον Οργανισμό να συνεχίσει να εφαρμόζει τις συστάσεις του Ελεγκτικού Συνεδρίου προκειμένου να αποφύγει τις συγκρούσεις συμφερόντων στις διάφορες διοικητικές και επιχειρησιακές δομές του και να υποβάλει έκθεση προς την αρμόδια για την απαλλαγή αρχή σχετικά με την εφαρμογή των ως άνω πολιτικών και διαδικασιών, καθώς και όσον αφορά τυχόν περαιτέρω εξελίξεις ως προς τη διαχείριση των συγκρούσεων συμφερόντων·

                  20.

                  ζητεί από τον Οργανισμό να περιλάβει στις ετήσιες εκθέσεις δραστηριοτήτων του ειδικό τμήμα που θα περιγράφει τα μέτρα που έχουν ληφθεί για την αποτροπή και τον χειρισμό περιπτώσεων σύγκρουσης συμφερόντων, το οποίο θα περιλαμβάνει μεταξύ άλλων:

                              —

                              τον αριθμό των περιπτώσεων σύγκρουσης συμφερόντων που διαπιστώθηκαν,

                              —

                              τον αριθμό των περιπτώσεων μεταπήδησης στον ιδιωτικό τομέα,

                              —

                              τα μέτρα που ελήφθησαν σε κάθε κατηγορία περιπτώσεων,

                              —

                              τον αριθμό των διαδικασιών που κινήθηκαν για κατάχρηση εμπιστοσύνης και τα αποτελέσματά τους,

                              —

                              τις κυρώσεις που επιβλήθηκαν·

                  21.

                  επισημαίνει ότι όλες οι δηλώσεις συμφερόντων των μελών του διοικητικού συμβουλίου είναι διαθέσιμες στην ιστοσελίδα του οργανισμού, χωρίς ωστόσο να συμβαίνει το ίδιο με τα βιογραφικά σημειώματα των μελών του διοικητικού συμβουλίου· καλεί τον Οργανισμό να ενημερώσει την αρμόδια για την απαλλαγή αρχή όσον αφορά την πρόοδο που σημειώνεται επί του θέματος·

                  22.

                  παραπέμπει, για περαιτέρω παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 17ης Απριλίου 2013 (8) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.

         (1)  ΕΕ C 388 της 15.12.2012, σ. 73.

         (2)  ΕΕ L 248 της 16.9.2002, σ. 1.

         (3)  ΕΕ L 298 της 26.10.2012, σ. 1.

         (4)  ΕΕ L 396 της 30.12.2006, σ. 1.

         (5)  ΕΕ L 357 της 31.12.2002, σ. 72.

         (6)  ΕΕ L 286 της 17.10.2012, σ. 192.

         (7)  ΕΕ L 167 της 27.6.2012, σ. 1.

         (8)  Κείμενα που εγκρίθηκαν, P7_TA(2013)0134 (βλέπε σελίδα 374 της παρούσας Επίσημης Εφημερίδας).


Σημαντική ανακοίνωση νομικού περιεχομένου

|

32004D0218

2004/218/ΕΚ: Απόφαση του Συμβουλίου, της 19ης Φεβρουαρίου 2004, για το διορισμό ενός τακτικού μέλους από την Αυστρία στην Επιτροπή των Περιφερειών

Επίσημη Εφημερίδα αριθ. L 068 της 06/03/2004 σ. 0020 - 0020

Απόφαση του Συμβουλίουτης 19ης Φεβρουαρίου 2004για το διορισμό ενός τακτικού μέλους από την Αυστρία στην Επιτροπή των Περιφερειών(2004/218/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,τη σχετική πρόταση της αυστριακής κυβέρνησης,Εκτιμώντας τα ακόλουθα:(1) Την απόφαση 2002/60/EK του Συμβουλίου, της 22ας Ιανουαρίου 2002(1), για το διορισμό των τακτικών και των αναπληρωματικών μελών της Επιτροπής των Περιφερειών.(2) Έχει κενωθεί μια θέση τακτικού μέλους της Επιτροπής των Περιφερειών, λόγω της παραίτησης της κας Helga MACHNE, γεγονός που γνωστοποιήθηκε στο Συμβούλιο στις 26 Ιανουαρίου 2004,ΑΠΟΦΑΣΙΖΕΙ:Άρθρο μόνοΟ κ. Bernd VÖGERLE, Bürgermeister, Vizepräsident des Österreichischen Gemeindebundes, αναπληρωματικό μέλος της Επιτροπής των Περιφερειών, διορίζεται τακτικό μέλος της Επιτροπής των Περιφερειών, σε αντικατάσταση της κας Helga MACHNE και για το υπόλοιπο της θητείας της, δηλαδή έως τις 25 Ιανουαρίου 2006.Βρυξέλλες, 19 Φεβρουαρίου 2004.Για το ΣυμβούλιοΟ ΠρόεδροςM. McDowell(1) ΕΕ L 24 της 26.1.2002, σ. 38.


title: Aπόφαση (ΚΕΠΠΑ) 2015/317 της Επιτροπής Επιτροπής Πολιτικής και Ασφάλειας, της 24ης Φεβρουαρίου 2015 , που αφορά την αποδοχή των συνεισφορών τρίτων κρατών στη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) (ATALANTA/2/2015)

text:
               27.2.2015

               EL

               Επίσημη Εφημερίδα της Ευρωπαϊκής Ένωσης

               L 56/75

         AΠΌΦΑΣΗ (ΚΕΠΠΑ) 2015/317 ΤΗΣ ΕΠΙΤΡΟΠΉΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 24ης Φεβρουαρίου 2015
   που αφορά την αποδοχή των συνεισφορών τρίτων κρατών στη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) (ATALANTA/2/2015)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 38 τρίτη παράγραφος,
   Έχοντας υπόψη την κοινή δράση 2008/851/ΚΕΠΠΑ του Συμβουλίου της 10ης Νοεμβρίου 2008 για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (1) και ιδίως το άρθρο 10,
   Έχοντας υπόψη την απόφαση ATALANTA/3/2009 της Επιτροπής Πολιτικής και Ασφάλειας της 21ης Απριλίου 2009 σχετικά με τη σύσταση της Επιτροπής Συνεισφερόντων για τη στρατιωτική επιχείρηση της Ευρωπαϊκής Ένωσης που συμβάλλει στην αποτροπή, στην πρόληψη και στην καταστολή των πειρατικών επιθέσεων και των ενόπλων ληστειών στα ανοικτά των ακτών της Σομαλίας (Atalanta) (2009/369/KEΠΠA) (2),
   Εκτιμώντας τα εξής:

               (1)

               Σύμφωνα με το άρθρο 10 παράγραφος 2 της κοινής δράσης 2008/851/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ) να λάβει τις απαιτούμενες αποφάσεις προκειμένου να αποδεχθεί τις προτεινόμενες συνεισφορές τρίτων κρατών.

               (2)

               Στις 29 Απριλίου 2014 η ΕΠΑ εξέδωσε την απόφαση ATALANTA/2/2014 (3) που τροποποίησε την απόφαση ATALANTA/3/2009 της ΕΠΑ.

               (3)

               Κατόπιν της σύστασης της 24ης Οκτωβρίου 2014 του διοικητή της επιχείρησης της ΕΕ σχετικά με συνεισφορά της Κολομβίας και της γνωμοδότησης της Στρατιωτικής Επιτροπής της Ευρωπαϊκής Ένωσης της 22ας Ιανουαρίου 2015, η συνεισφορά της Κολομβίας θα πρέπει να γίνει δεκτή.

               (4)

               Η συμμετοχή της Κολομβίας θα εξαρτηθεί από την έναρξη ισχύος της συμφωνίας μεταξύ της Ευρωπαϊκής Ένωσης και της Δημοκρατίας της Κολομβίας σχετικά με την καθιέρωση πλαισίου για τη συμμετοχή της Δημοκρατίας της Κολομβίας στις επιχειρήσεις διαχείρισης κρίσεων της Ευρωπαϊκής Ένωσης (4), που υπεγράφη στις 5 Αυγούστου 2014.

               (5)

               Σύμφωνα με το άρθρο 5 του Πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή των αποφάσεων και δράσεων της Ένωσης που έχουν συνέπειες στην άμυνα. Συνεπώς, η Δανία δεν συμμετέχει στην έκδοση της παρούσας απόφασης, δεν δεσμεύεται από αυτήν ούτε υπόκειται στην εφαρμογή της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η συνεισφορά της Κολομβίας στη στρατιωτική επιχείρηση της Ευρωπαϊκής Ένωσης που συμβάλλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) γίνεται δεκτή και θεωρείται σημαντική.
   2.   Η Κολομβία απαλλάσσεται από οικονομικές συνεισφορές στον προϋπολογισμό της αποστολής Atalanta.
   Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.

      Βρυξέλλες, 24 Φεβρουαρίου 2015.

            Για την Επιτροπή Πολιτικής και Ασφάλειας

            Ο Πρόεδρος

         W. STEVENS

      (1)  ΕΕ L 301 της 12.11.2008, σ. 33.

      (2)  ΕΕ L 112 της 6.5.2009, σ. 9.

      (3)  Απόφαση Atalanta/2/2014 της Επιτροπής Πολιτικής και Ασφάλειας, της 29ης Απριλίου 2014, που αφορά την αποδοχή της συνεισφοράς τρίτου κράτους στη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) και την τροποποίηση της απόφασης ATALANTA/3/2009 (2014/244/ΚΕΠΠΑ) (ΕΕ L 132 της 3.5.2014, σ. 63).

      (4)  ΕΕ L 251 της 23.8.2014, σ. 8.


Avis juridique important

|

31999D0123

1999/123/ΕΚ: Απόφαση της Επιτροπής της 9ης Φεβρουαρίου 1999 για την αναστολή της υπαγωγής σε καταγραφή των δομοστοιχείων, σειρών προς συναρμολόγηση, υποσυνόλων και μερών συσκευών λήψης εικόνων για την τηλεόραση και για την περάτωση της έρευνας αναφορικά με την κατά τους ισχυρισμούς καταστρατήγηση μέτρων που επεβλήθησαν με τον κανονισμό (ΕΚ) αριθ. 1015/94 του Συμβουλίου στις εισαγωγές ορισμένων συσκευών λήψης εικόνων για την τηλεόραση καταγωγής Ιαπωνίας [κοινοποιηθείσα υπό τον αριθμό Ε(1999) 276]

Επίσημη Εφημερίδα αριθ. L 038 της 12/02/1999 σ. 0056 - 0057

ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Φεβρουαρίου 1999 για την αναστολή της υπαγωγής σε καταγραφή των δομοστοιχείων, σειρών προς συναρμολόγηση, υποσυνόλων και μερών συσκευών λήψης εικόνων για την τηλεόραση και για την περάτωση της έρευνας αναφορικά με την κατά τους ισχυρισμούς καταστρατήγηση μέτρων που επεβλήθησαν με τον κανονισμό (ΕΚ) αριθ. 1015/94 του Συμβουλίου στις εισαγωγές ορισμένων συσκευών λήψης εικόνων για την τηλεόραση καταγωγής Ιαπωνίας [κοινοποιηθείσα υπό τον αριθμό Ε(1999) 276] (1999/123/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1), όπως τροποποιήθηκε τελευταία από τον κανονισμό (ΕΚ) αριθ. 905/98 (2), και ιδίως το άρθρο 9,Κατόπιν διαβουλεύσεων στο πλαίσιο της συμβουλευτικής επιτροπής,Εκτιμώντας τα ακόλουθα:A. ΔΙΑΔΙΚΑΣΙΑ (1) Στις 18 Μαρτίου 1998, η Επιτροπή έλαβε καταγγελία σχετικά με την υποτιθέμενη καταστρατήγηση των οριστικών δασμών αντιντάμπινγκ που επεβλήθησαν με τον κανονισμό (ΕΚ) αριθ. 1015/94 του Συμβουλίου (3), όπως τροποποιήθηκε τελευταία από τον κανονισμό (ΕΚ) αριθ. 1952/97 (4), στις συσκευές λήψης εικόνων για την τηλεόραση (εφεξής καλούμενων «ΣΛΤ») καταγωγής Ιαπωνίας, με τις εισαγωγές δομοστοιχείων, σειρών προς συναρμολόγηση, υποσυνόλων και μερών ΣΛΤ, από την Ιαπωνία που χρησιμοποιούνται για τη συναρμολόγηση στην Κοινότητα ολοκληρωμένων ΣΛΤ.(2) Η καταγγελία υπεβλήθη από την Philips Broadcast Television Systems BV, κοινοτικό παραγωγό ΣΛΤ που αντιπροσωπεύει μεγάλο μέρος της συνολικής κοινοτικής παραγωγής του υπό εξέταση προϊόντος, σύμφωνα με το άρθρο 4 παράγραφος 1 και το άρθρο 5 παράγραφος 4 του κανονισμού (ΕΚ) αριθ. 384/96 (καλούμενου εφεξής «ο βασικός κανονισμός»).(3) Η καταγγελία περιείχε αποδεικτικά στοιχεία περί καταστρατήγησης όσον αφορά δύο παραγωγούς/εξαγωγείς, ειδικότερα την Ikegami Tsushinki Co. Ltd (καλούμενη εφεξής «Ikegami/Ιαπωνία») και τη Sony Corporation (καλούμενη εφεξής «Sony/Ιαπωνία», με εργασίες συναρμολόγησης/ολοκλήρωσης των συνδεόμενων με αυτούς εισαγωγείς στην Ευρωπαϊκή Κοινότητα. Δεν υπήρχαν εκ πρώτης απόψεως αποδεικτικά στοιχεία σχετικά με τις εργασίες συναρμολόγησης/ολοκλήρωσης άλλων ιαπώνων εξαγωγέων/παραγωγών. Καμία άλλη εταιρεία δεν αναγγέλθηκε στην Επιτροπή κατά τη διάρκεια της έρευνας.(4) Η Επιτροπή, κατόπιν διαβουλεύσεων, άρχισε, με τον κανονισμό (ΕΚ) αριθ. 1178/98 που δημοσιεύθηκε στην Επίσημη Εφημερίδα των Ευρωπαϊκών Κοινοτήτων (5), έρευνα σχετικά με τους ισχυρισμούς για καταστρατήγηση των οριστικών δασμών αντιντάμπινγκ που επεβλήθησαν με τον προαναφερόμενο κανονισμό του Συμβουλίου στις ΣΛΤ, καταγωγής Ιαπωνίας, με τις εισαγωγές δομοστοιχείων, σειρών προς συναρμολόγηση, υποσυνόλων και μερών ΣΛΤ από την Ιαπωνία που κατατάσσονται επί του παρόντος στους ακόλουθους κωδικούς ΣΟ ex 8504 31 90, ex 8525 30 90, ex 8529 90 72, ex 8529 90 81, ex 8529 90 88, ex 8536 90 10, ex 8538 90 99, ex 8542 13 72, ex 8531 20 59, ex 8531 20 80, ex 8538 10 00, ex 8538 90 91 και ex 9002 90 90.(5) Η Επιτροπή ζήτησε, επίσης, από τις τελωνειακές αρχές να προβούν στην καταγραφή των εισαγωγών των προαναφερθέντων μερών, σύμφωνα με το άρθρο 14 παράγραφος 5 του βασικού κανονισμού.(6) Η Επιτροπή ενημέρωσε επισήμως στους ενδιαφερομένους εξαγωγείς/παραγωγούς και τους εισαγωγείς, τους εκπροσώπους της χώρας εξαγωγής και τον καταγγέλοντα κοινοτικό παραγωγό σχετικά με την έναρξη της έρευνας. Τα ενδιαφερόμενα μέρη είχαν την ευκαιρία να γνωστοποιήσουν γραπτώς τις απόψεις τους και να ζητήσουν ακρόαση εντός της προθεσμίας που καθορίζεται στον κανονισμό για την έναρξη της διαδικασίας.B. ΑΝΑΚΛΗΣΗ ΤΗΣ ΚΑΤΑΓΓΕΛΙΑΣ ΚΑΙ ΠΕΡΑΤΩΣΗ ΤΗΣ ΔΙΑΔΙΚΑΣΙΑΣ (7) Με επιστολή της 17ης Δεκεμβρίου 1998 προς την Επιτροπή, η Philips Broadcast Television Systems BV ανακάλεσε επισήμως την καταγγελία της.(8) Σύμφωνα με το άρθρο 9 παράγραφος 1 του βασικού κανονισμού, σε περίπτωση ανάκλησης της καταγγελίας από τον καταγγέλοντα, η διαδικασία είναι δυνατόν να περατούται, εκτός αν κρίνεται ότι η περάτωσή της δεν είναι προς το συμφέρον της Κοινότητας.(9) Η Επιτροπή έκρινε ότι είναι σκόπιμη η περάτωση της παρούσας διαδικασίας, δεδομένου ότι η έρευνα δεν αποκάλυψε στοιχεία που να δεικνύουν ότι η παράτωση της εν λόγω διαδικασίας θα αντέβαινε στο συμφέρον της Κοινότητας. Τα ενδιαφερόμενα μέρη ενημερώθηκαν σχετικά και τους παρεσχέθη η ευκαιρία να διατυπώσουν τυχόν παρατηρήσεις. Δεν ελήφθησαν παρατηρήσεις που να δεικνύουν ότι η περάτωση της εν λόγω διαδικασίας θα αντέβαινε στο συμφέρον της Κοινότητας.(10) Η Επιτροπή καταλήγει, επομένως, στο συμπέρασμα ότι η παρούσα διαδικασία σχετικά με την υποτιθέμενη καταστρατήγηση των ισχυόντων οριστικών δασμών αντιντάμπινγκ που έχουν επιβληθεί στις ΣΛΤ καταγωγής Ιαπωνίας με τις εισαγωγές δομοστοιχείων, σειρών προς συναρμολόγηση, υποσυνόλων και μερών ΣΛΤ από την Ιαπωνία είναι σκόπιμο να περατωθεί χωρίς την επιβολή προστατευτικών μέτρων. Συνεπώς, η υπαγωγή των υπό εξέταση μερών σε διαδικασία καταγραφής πρέπει να ανασταλεί,ΑΠΟΦΑΣΙΖΕΙ:Άρθρο 1 Περατούται η έρευνα αναφορικά με την καταστρατήγηση των δασμών αντιντάμπινγκ που επεβλήθησαν με τον κανονισμό (ΕΚ) αριθ. 1015/94 στις εισαγωγές συσκευών λήψης για την τηλεόραση, καταγωγής Ιαπωνίας, με τις εισαγωγές δομοστοιχείων, σειρών προς συναρμολόγηση, υποσυνόλων και μερών συσκευών λήψης εικόνων για την τηλεόραση από την Ιαπωνία που κατατάσσονται επί του παρόντος στους ακόλουθους κωδικούς ΣΟ ex 8504 31 90, ex 8525 30 90, ex 8529 90 72, ex 8529 90 81, ex 8529 90 88, ex 8536 90 10, ex 8538 90 99, ex 8542 13 72, ex 8531 20 59, ex 8531 20 80, ex 8538 10 00, ex 8538 90 91 και ex 9002 90 90, η οποία άρχισε με τον κανονισμό (ΕΚ) αριθ. 1178/98.Άρθρο 2 Καταργείται ο κανονισμός (ΕΚ) αριθ. 1178/98.Βρυξέλλες, 9 Φεβρουαρίου 1999.Για την ΕπιτροπήLeon BRITTANΑντιπρόεδρος(1) ΕΕ L 56 της 6. 3. 1996, σ. 1.(2) ΕΕ L 128 της 30. 4. 1998, σ. 18.(3) ΕΕ L 111 της 30. 4. 1994, σ. 106.(4) ΕΕ L 276 της 9. 10. 1997, σ. 20.(5) ΕΕ L 163 της 6. 6. 1998, σ. 20.